Eνα συγγνώμη για τον Ιμπαγάσα… – TheInsiders.gr\ninsider | January 23, 2019 | Ποδόσφαιρο | No Comments\nΟι συζητήσεις στο γραφείο ατελείωτες το περασμένο καλοκαίρι, περί της ανανέωσης ή όχι του συμβολαίου του Ιμπαγάσα στον Ολυμπιακό. Η δική μου άποψη πάντοτε η ίδια. «Πολύ σπουδαία πάστα ποδοσφαιριστή, κρίμα που δεν ήρθε στην Ελλάδα και την ΑΕΚ στα 31 του και ήρθε στα 34, αλλά πλέον μεγάλωσε πολύ. Δεν νομίζω ότι στα 36 μπορεί να αντέξει. Συνεπώς πλακέτα, ευχαριστούμε και αντίο…».\nΕνας μήνας αγωνιστικών υποχρεώσεων του Ολυμπιακού και το συμπέρασμα είναι ξεκάθαρο. Καλύτερα να μασάς, παρά να μιλάς. Ο Ιμπαγάσα όχι μόνο αντέχει να παίζει σε φουλ ρυθμούς, όχι μόνο δεν έχει βγάλει τραυματισμό, αλλά παραμένει με πολύ μεγάλη διαφορά από τον δεύτερο ο πλέον καθοριστικός παίκτης του Ολυμπιακού.\nΟφείλω λοιπόν να γράψω ότι εκτίμησα λάθος. Οφείλω όμως να γράψω, ότι για να συμβεί ότι έχει συμβεί, έχει βάλει το χεράκι του και ο Ολυμπιακός. Μπράβο του που επέλεξε να κρατήσει τον Ιμπαγάσα στα 36 του, αλλά από την άλλη είναι και μεγάλο πρόβλημα να έχεις κάνει μία ντουζίνα μεταγραφές και να μην βρήκες ούτε έναν καλύτερο από τον Αριέλ.\nΔιότι ναι μεν έλεγα ότι δεν ήταν λογικό να στηριχτεί ο Ολυμπιακός για μία ακόμη χρονιά στον Ιμπαγάσα, αλλά επίσης έλεγα ότι το κενό θα είναι μεγάλο και θα πρέπει να καλυφθεί από μία πολύ προσεκτική και εξαιρετική επιλογή. Αμ δε. Και αυτό δεν το γράφω για να κάνω κριτική στην απόκτηση του Μασάντο. Το αντίθετο, το πιθανότερο είναι ότι ο Πορτογάλος θα βγει ως μεταγραφή γιατί είναι καλός παίκτης. Ιμπαγάσα όμως δεν είναι όχι στην κλάση, αλλά ούτε και στο στυλ. Ο Μασάντο, είναι πιο γρήγορος, με καλύτερα τελειώματα, άρα θα έχει και γκολ, με δυνατότητα να παίξει σε διαφορετικές θέσεις, αλλά playmaker δεν είναι. Από το πολύ υψηλό επίπεδο της Μπάρτσα και του Τσάβι, ως το χαμηλό του δικού μας πρωταθλήματος, (π.χ. ο Σουμπίνιο του Ατρομήτου), οι παίκτες που είναι playmaker φαίνονται. Ανεξάρτητα από το αν είναι καλοί ή κακοί, ποιοτικοί ή όχι, τα χαρακτηριστικά του playmaker τα έχουν.\nΑν λοιπόν ο Ιμπαγάσα είναι ο… Τσάβι του Ολυμπιακού, ο Μασάντο δεν θα γίνει ποτέ Τσάβι ή Φάμπρεγκας, γιατί δεν είναι αυτό το στυλ του. Θα μου πείτε στην αναλογία μπορεί να γίνει Ινιέστα… Ακόμη κι’ αν σας απαντήσω «ναι», η ουσία δεν αλλάζει. Ποιος σας είπε ότι ο Ινιέστα είναι playmaker;\nΟσο για τον φετινό Ολυμπιακό, ανεξάρτητα από τα πρόσωπα, τις επιλογές και τον προπονητή ένα είναι βέβαιο. Πρώτον ότι η φετινή χρονιά στην Ευρώπη είναι μια πεταμένη χρονιά, για πολλούς και διάφορους λόγους που βαραίνουν την διοίκηση, τον προπονητή και όσους σχεδίασαν αυτή την ομάδα (τεχνικός διευθυντής, σκάουτερ…). Από την άλλη στην Ελλάδα που το ρόστερ φτάνει για να σου κάνει την διαφορά (ειδικά στο φετινό πρωτάθλημα και με αυτόν τον ΠΑΟ για αντίπαλο), ο Ολυμπιακός χωρίς καν να είναι σωστά δουλεμένος, δεν θα έχει πρόβλημα ή σοβαρές δυσκολίες στα (τουλάχιστον) 20 από τα 30 ματς του…\nΝαι, αλλά είχε μούσι!


Επίκαιρες σκέψεις - Οι Πρωτεργάτες του Χριστιανισμού - Ενωμένη Ρωμηοσύνη\nΕπίκαιρες σκέψεις – Οι Πρωτεργάτες του Χριστιανισμού\n29 Ιουνίου 2020 σε ΒΙΟΓΡΑΦΙΕΣ, ΒΙΟΙ ΑΓΙΩΝ\nΕξέχουσα θέση κατέχουν στο πνευματικό στερέωμα της Εκκλησίας οι Απόστολοι του Χριστού. Τιμώνται στο τέλος του μηνός Ιουνίου. Στις 29 οι Πρωτοκορυφαίοι Πέτρος και Παύλος. Και στις 30 Ιουνίου οι Δώδεκα.\nΟι Απόστολοι υπήρξαν τα στόματα του Θεού Λόγου, οι φωστήρες της οικουμένης. Και είναι οι απλανείς οδηγοί των πιστών, οι άσειστοι στύλοι της Εκκλησίας.\nΑνταποκρίθηκαν πρόθυμα και με χαρά στην κλήση του Χριστού. Εγκατέλειψαν γονείς και αγαπητά οικογενειακά πρόσωπα. Οι αδελφοί Ιάκωβος και Ιωάννης εγκατέλειψαν τον πατέρα τους. Ο Πέτρος, που ήταν έγγαμος, την οικογένεια του (γυναίκα και τέκνα). Άφησαν τις βιοποριστικές τους εργασίες και τις περιουσίες τους. Τη χαρά τους για την κλήση του Χριστού φανερώνει ιδιαίτερα η περίπτωση του Ματθαίου. Άφησε το τελώνιο και γιόρτασε το γεγονός της κλήσης με γεύμα στο σπίτι του, στο οποίο παρεκάθησαν πολλοί τελώνες, αλλά και Αυτός ο Ιησούς Χριστός. Γι’ αυτό και κατηγορήθηκε ο Κύριος ότι «μετά των τελωνών εσθίει και πίνει».\nΈζησαν αλησμόνητες στιγμές κοντά στον Χριστό οι Απόστολοι. Θαύμασαν την υπέροχη και αψεγάδιαστη ηθικά, την αγία Του μορφή. Χάρηκαν τις νεκραναστάσεις και τις λοιπές έκτακτες θαυματουργίες Του. Καθώς και την άφθαστη και ασύγκριτη διδασκαλία Του, που σαγήνευε τα πλήθη, ώστε κρέμονταν από τα χείλη Του. Γι’ αυτό, όταν ομίλησε για τη Θεία Κοινωνία λέγοντας «εάν μη φάγητε την σάρκα του υιού του ανθρώπου και πίητε αυτού το αίμα ουκ έχετε ζωήν εν εαυτοίς», τα πλήθη αποχώρησαν, γιατί θεώρησαν σκληρό αυτόν τον λόγο. Εκείνοι όμως παρέμειναν κοντά Του δηλώνοντας δια του Πέτρου «Κύριε, προς τίνα απελευσόμεθα; ρήματα ζωής αιωνίου έχεις και ημείς πεπιστεύκαμεν και εγνώκαμεν ότι σύ εί ο Χριστός ο υιός του Θεού του ζώντος».\nΕκτελώντας οι Απόστολοι μετά την Πεντηκοστή την εντολή του Χριστού «πορευθέντες μαθητεύσατε πάντα τα έθνη…», συνέχισαν το έργο Του. Και πέτυχαν την μεγαλύτερη επανάσταση και αλλαγή στον κόσμο. Να τον απαλλάξουν από την θρησκευτική πλάνη και την δαιμονολατρία και ειδωλολατρία. Να αλλάξουν ήθη και έθιμα και παραδόσεις αιώνων και να στήσουν παντού τη σημαία του Χριστού. Το τρόπαιο του Σταυρού. Να εκχριστιανίσουν και εκπολιτίσουν τον κόσμο.\nΕπιτέλεσαν έργο θαυμαστό, που δεν εξηγείται λογικά χωρίς την θεία ενίσχυση και τον θείο φωτισμό. Δεν διέθεταν ως γνωστόν περγαμηνές ανθρώπινης σοφίας. Ούτε ήταν δορυκτήτορες και κατακτητές. Δεν ήταν σαν τον δοξασμένο στρατηλάτη της ελληνικότατης Μακεδονίας Μέγα Αλέξανδρο, που με την Μακεδονική του φάλαγγα έφθασε ως τον Γάγγη ποταμό, μεταφέροντας παντού την ελληνική γλώσσα και τον ελληνικό πολιτισμό, διευκολύνοντας έτσι την διάδοση του Χριστιανισμού.\nΜόνο προσόν τους ήταν η δύναμη του κηρύγματος του Σταυρού, που για τους Ιουδαίους ήταν σκάνδαλο και για τους Έλληνες μωρία. Δόξα και καύχημα τους ήταν ο Σταυρός του Χριστού. Και επιδίωξη τους, να γνωρίσει ο κόσμος την δύναμη της Αναστάσεώς Του (Φιλιπ.3,10).\nΤο κήρυγμα τους δεν όδευσε με άνεση. Τους στοίχισε πόνους, θλίψεις, διωγμούς, εξορίες, λιθοβολισμούς, φυλακίσεις και άλλα δεινά. Και τέλος τον θάνατο. Επισφράγισαν το κήρυγμά τους για τον Χριστό με το αίμα τους. Με το μαρτύριο και την θυσία της ζωής τους. Ακολούθησαν πιστά τον Αρχιμάρτυρα του Γολγοθά στη ζωή και στη θυσία. Έγιναν πραγματικοί μάρτυρες Χριστού. Κατέδειξαν με την θυσιαστική ζωή τους την πίστη και αφοσίωση τους στον Χριστό. Κι’ όχι με\nλόγια, όπως συμβαίνει με τους αιρετικούς, που ισχυρίζονται ότι είναι μάρτυρες Χριστού. Έφεραν στα αγιασμένα σώματά τους τα υπέρ Χριστού παθήματα, που είναι η καλύτερη μαρτυρία και βεβαίωση της πίστης του στον Χριστό. Υπήρξαν τόσο αυτοί, όσο και οι ανά τους λοιπούς χριστιανούς αιώνες Μάρτυρες και οι Νεομάρτυρες «τα εθελούσια θύματα». Τα σφάγια του Χριστού ως τις μέρες μας, που οι χριστιανοί σφαγιάζονται στις ισλαμικές χώρες και αλλού.\nΑνεκτίμητη η προσφορά των Αποστόλων στην εδραίωση και διάδοση της χριστιανικής μας πίστης. Γι’ αυτό και τους τιμά η Εκκλησία. Τιμά «τα κατά πόλιν δεσμά και τας θλίψεις» τους, όπως ψάλλει στο απολυτίκιο του Αποστόλου Παύλου.\nΗ πρέπουσα όμως τιμή τους είναι η μίμηση της ζωής τους και όχι απλώς ο εγκωμιασμός τους. Όπως εύστοχα παρατηρεί ο ιερός Χρυσόστομος, «τιμή μάρτυρος, μίμησις μάρτυρος». Οφείλουμε να μιμηθούμε τη ζωή των Αγίων Αποστόλων ακολουθώντας τον Χριστό, το εσφαγμένο Αρνίο «όπου αν υπάγη».\nΑυτή η τιμή είναι ιδιαίτερα επιτακτική σήμερα, που βασιλεύει άγνοια στο λαό μας, καθώς και απιστία και διαφθορά. Που προλήψεις και δεισιδαιμονίες και ποίκιλα είδωλα προβάλλονται. Και επιχειρείται η αποορθοδοξοποίηση της χώρας. Η ανατροπή του σωτήριου έργου των Αποστόλων με τις αλλαγές στην εκπαίδευση, στο δίκαιο, στον γάμο και στην οικογένεια, στην κοινωνία εν γένει. Αλλά και με την αθρόα και ανεξέλεγκτη είσοδο μεταναστών κ. α.\nΜε όλα αυτά επέρχεται προοδευτικά ο αφελληνισμός και η αποορθοδοξοποίηση της χώρας. Επέρχεται με την λεγόμενη μέθοδο του σαλαμιού, ώστε να μην υπάρξουν ισχυρές αντιδράσεις. Και προβολή αναχωμάτων αποτρεπτικών του κατακλυσμιαίου κύματος.\nΜε την επιβολή των σχεδίων της νεοταξικής παγκοσμιοποίησης αλλάζει συνεχώς ο πνευματικός και πολιτιστικός χάρτης της χώρας. Ανατρέπονται αποστολικές παραδόσεις και θέσμια αιώνων. Απορεί κανείς πως φθάσαμε στη σημερινή κατάσταση. Σ’ αυτό το κατάντημα.\nΤιμώντας τη μνήμη των ένδοξων Αποστόλων, καλούμαστε να συνειδητοποιήσουμε το μέγεθος του άθλου τους και να αναλάβουμε τις ευθύνες μας. Το χρέος μας απέναντι τους. Και να εργασθούμε για τον επανευαγγελισμό του λαού κατά το μέτρο των δυνάμεών του καθένας μας. Και ιδίως η Διοίκηση της Εκκλησίας. Αλλιώς θα είμαστε υπόλογοι έναντι του Θεού, των επερχομένων γενεών και της αδέκαστης ιστορίας.\n12 ΑΠΟΣΤΟΛΟΙ ΑΓΙΟΙ ΑΠΟΣΤΟΛΟΙ ΑΠΟΣΤΟΛΟΙ ΒΑΣΙΛΕΙΟΣ ΣΤΕΡΓΙΟΥΛΗΣ ΔΩΔΕΚΑ ΑΠΟΣΤΟΛΟΙ Επίκαιρες σκέψεις ΠΕΤΡΟΣ ΚΑΙ ΠΑΥΛΟΣ


Αυτά είναι τα Samsung Galaxy S9 και S9+; | Techblog.gr\nΑυτά είναι τα Samsung Galaxy S9 και S9+;\nSamsung Samsung Galaxy S9 Samsung Galaxy S9 Plus\nΤετάρτη, 13/12/2017 · Τάσος Νικολακόπουλος Samsung Samsung Galaxy S9 Samsung Galaxy S9 Plus\nΗ Samsung ετοιμάζεται με γοργό ρυθμό για την παρουσίαση και διάθεση των πολυαναμενόμενων Galaxy S9/ S9+. Οι δύο high-end συσκευές αναμένεται να επισημοποιηθούν στα τέλη του χειμώνα, εκτός και αν η Sammie μας εκπλήξει και τις ανακοινώσει σε μερικές εβδομάδες.\nΜέχρι σήμερα έχουμε γίνει μάρτυρες αρκετών διαρροών που αφορούν τα δύο Galaxy S9 μοντέλα. Τόσο τα τεχνικά χαρακτηριστικά, όσο και ο σχεδιασμός των επερχόμενων smartphones υποτίθεται πως θεωρούνταν δεδομένα. Οι δημοσιεύσεις που αφορούσαν το design περιορίζονταν σε εργοστασιακά σκίτσα, 3d CAD μοντέλα και εικόνες των ναυαρχίδων μέσα σε θήκες. Κανονικά renders των συσκευών που να τα αφήνουν πλήρως εκτεθειμένα δεν είχαν κάνει την εμφάνιση τους, μέχρι σήμερα.\nΠριν από λίγο είδε το φως της δημοσιότητας μια εικόνα, στην οποία φαίνονται οι πλάτες των επερχόμενων Galaxy S9/S9+ στα χρώματα που θα κυκλοφορήσουν, καθώς επίσης και η εμπρόσθια πλευρά τους. Τα renders προέρχονται από το samsungmobile.news και έχουν δημιουργηθεί με βάση ένα σχέδιο που ανήρτησε κάποιος χρήστης στο Κινέζικο Weibo. Εκείνο αφορά την τοποθέτηση του αναγνώστη καρδιακών παλμών δίπλα στην κάμερα για το S Health app των νέων high-end συσκευών.\nΑπό τα renders παρατηρούμε αρχικά πως η ύπαρξη διπλής κύριας κάμερας θα είναι χαρακτηριστικό περιορισμένο στο Galaxy S9+. Ο αισθητήρας δακτυλικών αποτυπωμάτων πλέον θα βρίσκεται κάτω από τον/τους φακό/φακούς, ικανοποιώντας την επιθυμία εκατοντάδων χιλιάδων χρηστών που έβρισκαν την θέση του αναγνώστη στα S8, S8+ και Note 8 εξαιρετικά άβολη. Όσον αφορά τα χρώματα, οι επιλογές φαίνεται πως θα είναι πέντε: Midnight Black, Silver Titanium, Orchid Gray, Ocean Blue και Maple Gold. Μένει να δούμε αν η Samsung επιλέξει να διαθέσει όλες τις χρωματικές επιλογές σε όλες τις αγορές παγκοσμίως, μια πολιτική που δεν ακολουθεί τα τελευταία χρόνια.\nΑν τα παραπάνω renders ανταποκρίνονται στην πραγματικότητα, κάτι πολύ πιθανό, τότε οι νέες συσκευές δεν θα διαφοροποιούνται πολύ από τα υπάρχοντα Galaxy S8/S8+, όσον αφορά το design τους. Τα bezels θα είναι ελαφρώς πιο μειωμένα και ο αισθητήρας δακτυλικών αποτυπωμάτων θα έχει άλλη θέση. Εκτός των προαναφερθέντων, με εξαίρεση την διπλή κάμερα του S9+, η Sammie μοιάζει να διατηρεί την σχεδιαστική της γραμμή. Όπως και να έχει, σε μερικούς μήνες θα γνωρίζουμε σίγουρα όλες τις λεπτομέρειες για τα πολυαναμενόμενα high-end Galaxy S9 και S9 δια της ίδιας της Samsung.\nΈλεος με τα ΤΟΣΟ μικρά Μπέζελ… θα θες να πιασεις το κινητό και θα το κρατάς σαν σερβιτόρος με δίσκο. Είπαμε μικρά αλλά οκ έχει καταντήσει γραφικο\nΘα κανει μεγαλη πατατα η Samsung αν βαλει διπλω καμερα μονο στο S9+ και οχι στο κανονικο S9…Αλλα ειναι γνωστο πως σε καθε νεα ναυαρχιδα παντα κανει μια μεγαλη πατατα…Μενει να δουμε ποια θα ειναι αυτη η πατατα στα S9/S9+\nΔιπλή κάμερα μόνο στο μεγάλο. Χμ. Κάτι με θυμίζει αυτό.\n2πλη καμερα στο μεγαλο…μεγαλη μπαρουφα γιαυτους που δε θελουν να παρουν το μεγαλο.\nΊσως το επόμενο μου ψυγείο!!\nΤο πρώτο galaxy που ίσως αγόραζα. Αυτό με την μια κάμερα από θέμα εμφάνισης φυσικά\nΔιπλή κάμερα μόνο στο plus; Ρε που τα σκέφτονται;


Κορφιάτικο: Φόβους για αλλοίωση των εγγυήσεων εκφράζει η τ/κ ηγεσία.\nΦόβους για αλλοίωση των εγγυήσεων εκφράζει η τ/κ ηγεσία.\nΣτην εκτίμηση ότι το προσχέδιο Έιντε δεν θα ικανοποιήσει ούτε την ε/κ ούτε την τ/κ πλευρά προέβη χθες ο πρόεδρος του ΚΕΕ και «πρωθυπουργός», Χουσεΐν Οζγκιουργκιούν, σημειώνοντας ότι αν δεν υπάρξει σοβαρή εξέλιξη, τότε ο ίδιος δεν θα λάβει μέρος στη διάσκεψη για την Κύπρο.\nΟι δηλώσεις τόσο του κ. Οζγκιουργκιούν όσο και των υπόλοιπων αρχηγών των κομμάτων έγιναν μετά από την ενημέρωση που έτυχαν τόσο για τις εξελίξεις όσο και για το προσχέδιο από τον Μουσταφά Ακιντζί. Ο ηγέτης του τ/κ Δημοκρατικού Κόμματος, Σερντάρ Ντενκτάς, είπε ότι θα μεταβεί στην Ελβετία και εξέφρασε φόβους ότι εκεί θα αλλοιωθούν οι συμφωνίες για την ασφάλεια και τις εγγυήσεις.\nΥπάρχει ανάγκη για επικέντρωση σε ένα αποτέλεσμα, για αποφασιστικότητα, δημιουργικότητα και θάρρος, δήλωσε για τη διάσκεψη στο Κρανς-Μοντάνα ο πρόεδρος του ΡΤΚ, Τουφάν Ερχιουρμάν, που διευκρίνισε ότι το ποιος θα εκπροσωπήσει το κόμμα του στη διάσκεψη θα συζητηθεί και θα αποφασισθεί από το ανώτατο όργανο του ΡΤΚ. Το έγγραφο Έιντε ξεκαθαρίζει περισσότερο το έδαφος των διαπραγματεύσεων, είπε σημειώνοντας ότι ούτε και περίμεναν ότι το έγγραφο αυτό θα κόμιζε κάποιες προτάσεις.\nΤο έγγραφο Έιντε επιχειρεί να διασαφηνίσει τις θέσεις των πλευρών ενόψει της διάσκεψης, δήλωσε ο πρόεδρος του ΚΚΔ, Τζεμάλ Οζγιγίτ, ο οποίος ανακοίνωσε ότι θα μεταβεί στο Κρανς-Μοντάνα. Το σημαντικό είναι να δούμε πώς θα πάει στο Κρανς-Μοντάνα. Αναφερόμενος στο θέμα ασφάλειας και εγγυήσεων ο κ. Οζγιγίτ είπε ότι οι Τ/κ, λόγω των όσων έζησαν στο παρελθόν, έχουν κάποιες ανησυχίες, οι οποίες για να καταλαγιάσουν θα πρέπει με κάποιο τρόπο το σύστημα των εγγυήσεων να συνεχιστεί.


TRIKALA WEB MAGAZINE FATSIMARE.GR: Οι υποψήφιοι δήμαρχοι του ΚΚΕ στα Τρίκαλα\nΚαι σχόλιο του Γραφείου Τύπου της ΝΕ Τρικάλων του ΚΚΕ για την επιστράτευση των οδηγών των Δ.Χ. φορτηγών\nΤους υποψήφιους δημάρχους που θα στηρίξει το ΚΚΕ στις προσεχείς δημοτικές εκλογές παρουσίασε η τοπική Νομαρχιακή Επιτροπή.\nΕιδικότερα οι υποψήφιοι που θα ηγηθούν τα ψηφοδέλτια της Λαϊκής Συσπείρωσης στους περιφερειακούς δήμους του νομού είναι οι εξής:\n-Δήμος Καλαμπάκας: Θανάσης Κώτσιος του Κων/νου, γεννημένος στη Διάβα Καλαμπάκας το 1955,εκπαιδευτικός στην πρωτοβάθμια εκπαίδευση ,συνδικαλιστής του ΠΑΜΕ.\n-Δήμος Πύλης: Δημήτριος Αρμάγος του Κων/νου, γεννημένος στην Ελάτη το 1966, εργαζόμενος στο εργοστάσιο γάλακτος «Τρίκκη», συνδικαλιστής ,μέλος του ΔΣ του Εργατικού Κέντρου Τρικάλων, μέλος της Γραμματείας του ΠΑΜΕ Ν. Τρικάλων, μέλος της ΝΕ Τρικάλων του ΚΚΕ.\n-Δήμος Φαρκαδόνας: Ευαγγελία Στεργίου του Ιωάννη, γεννημένη το 1971 στη Φαρκαδόνα, ειδική παιδαγωγός, μέλος της Γραμματείας της Επιτροπής Ειρήνης Τρικάλων, Γραμματέας της ΚΟ Φαρκαδόνας.\nΤελος όπως είναι γνωστό στο δήμο Τρικκαίων υποψήφιος είναι ο Γιώργος Καϊκης, ενώ υποψήφια αντιπεριφερειάρχης είναι η κ. Βάσω Μπακάση.\nΣχόλιο του Γραφείου Τύπου της ΝΕ Τρικάλων του ΚΚΕ για την επιστράτευση των οδηγών των Δ.Χ. φορτηγών\nΑναρτήθηκε από fatsimare.gr στις 7/30/2010 11:09:00 π.μ.


Η Boeing καθηλώνει και τα 371 αεροσκάφη του στόλου των «737 MAX» - Sputnik Ελλάδα\n11:03 14.03.2019 (ΕΝΗΜΕΡΩΘΗΚΕ 15:07 14.03.2019) Λήψη σύντομου url\nΤην αναστολή της λειτουργίας και των 371 αεροσκαφών, τύπου «737 MAX», αποφάσισε η Boeing, ως απόρροια των διεθνών ανησυχιών για την ασφάλεια των επίμαχων αεροπλάνων, μετά τη δεύτερη αεροπορική τραγωδία σε διάστημα λίγων μηνών.\nΣε ανακοίνωσή της, η αμερικανική βιομηχανία γνωστοποίησε την απόφαση προσωρινής αναστολής των πτήσεων του συνολικού στόλου των Boeing 737 MAX.\nΕίχαν προηγηθεί άλλωστε, αντίστοιχες αποφάσεις από δεκάδες χώρες και αεροπορικές εταιρείες, οι οποίες προχώρησαν στην καθήλωση των συγκεκριμένων αεροσκαφών.\n«Η ασφάλεια είναι βασική αξία της Boeing. Δεν υπάρχει μεγαλύτερη προτεραιότητα για εμάς. Κάνουμε τα πάντα για να μπορέσουμε να κατανοήσουμε τα αίτια των ατυχημάτων, να ενισχύσουμε την ασφάλεια και να διασφαλίσουμε ότι αυτό δεν πρόκειται να ξανασυμβεί» ανακοίνωσε, μεταξύ άλλων, η Boeing.\nΥπενθυμίζεται ότι την Τρίτη, η Ευρωπαϊκή Υπηρεσία Ασφάλειας της Αεροπορίας (EASA) προχώρησε στην προσωρινή αναστολή των πτήσεων στον εναέριο χώρο της Ευρωπαϊκής Ένωσης, απόφαση την οποία υιοθέτησε και η Υπηρεσία Πολιτικής Αεροπορίας της Ελλάδας.\nΔΙΑΒΑΣΤΕ ΕΠΙΣΗΣ: Πώς επηρεάζει την Ελλάδα η απαγόρευση των πτήσεων των Boeing 737 MAX\nBoeing 737 MAX 8, αεροπορικό δυστύχημα, αεροπλάνο, αεροσκάφη, Υπηρεσία Πολιτικής Αεροπορίας, Boeing, Ευρώπη, Ελλάδα, ΗΠΑ


Πραγματικές… “Αγριόγατες” | ebasket.gr\nΚεντρική NBA NCAA Πραγματικές… “Αγριόγατες”\nΔημοσίευση στις 27/01 12:50\nΗ κορυφή του NCAA εξακολουθεί να κατοικείται από… “Αγριόγατες“. Κι αυτό γιατί το Arizona συνέχισε την αήττητη πορεία του στο φετινό πρωτάθλημα επικρατώντας εντός έδρας του Utah με 65-56, σε ένα παιχνίδι όπου οι άμυνες είχαν τον πρώτο λόγο. Η ομάδα του Sean Miller μπορεί αυτή τη φορά να μην σκόραρε κατά ριπάς, όπως συνηθίζει, αλλά έπαιξε εκπληκτική άμυνα, περιόρισε τα ατού των “Utes” και με τον Nick Johnson (22π.) να ηγείται επιθετικά, έφτασε τις είκοσι νίκες σε ισάριθμες αναμετρήσεις.\nΤο UCLA μπορεί να μην έχει τη λάμψη του πρόσφατου παρελθόντος, αλλά αυτό δεν σημαίνει πως δεν είναι ανταγωνιστικό. Οι “Bruins” κέρδισαν το California με σχετική άνεση (76-64) και βελτίωσαν το συνολικό τους ρεκόρ φτάνοντας τις δεκαέξι νίκες σε είκοσι αγώνες.\nΤέλος, το North Carolina συνέτριψε το Clemson με 80-61 έχοντας τον James Michael McAdoo (22π.-7ριμπ.) σε εντυπωσιακή βραδιά, την ίδια ώρα που ο Roy Williams έδωσε χρόνο συμμετοχής σε όλους τους παίκτες του.\nArizona – Utah 65-56\nTemple – Cincinnati 76-80\nMemphis – South Florida 80-58\nNorth Carolina State – Georgia Tech 80-78\nUCLA – Califorinia 76-64\nNorth Carolina – Clemson 80-61\nΠροηγούμενο Η ώρα της… βράβευσης (vid)\nΕπόμενο “Γάλλος” ο Γκουντς


Μπριζόλα σουβλας - Κριτικές για o Elatos, Καλάβρυτα, Ελλάδα - TripAdvisor\no Elatos: Εστιατόρια στην περιοχή\nΔραστηριότητες κοντά σε: o Elatos\nΜπριζόλα σουβλας - o Elatos\nΚριτική για: o Elatos\nCentral square of Kalavrita town, Καλάβρυτα 250 01, Ελλάδα\n+30 2692 022541\nΝο 10 από 31 Εστιατόρια για: Καλάβρυτα\nΠολύ καλή και γρήγορη εξυπηρέτηση παρόλο που είχε κόσμο. Η μπριζόλα σούβλας ό,τι καλύτερο. Το χωριάτικο λουκάνικο νοστιμότατο.\nΡωτήστε το χρήστη Ilias B για το o Elatos\n18 - 22 από 205 κριτικές\nΓρηγορη εξυπηρετηση, σχετικα μετριο\nΤο επισκεφτηκα με την γυναικα μου Σαββατο μεσημερι. Το σερβις ηταν πολυ γρηγορο, μου αρεσε που η τυροκαυτερη τους ειναι χειροποιητη. Οταν ξεκινας με κατι τετοιο ειναι ευχαριστο για το τι θα ακολουθησει. Φρεσκια τηγανητη πατατα, ωραια χορτα με λεμονι, ενα παρα πολυ νοστιμο λουκανικο. Και φτανουμε στα της σουβλας. Το κοντοσουβλι δεν ηταν ασχημο αν και λιγο στεγνο και η μπριζολα σουβλας κατα την γνωμη μου ηταν απαραδεκτη. Νομιζω πως δεν ηταν καν ημερας καθως σε ορισμενα σημεια φαινοταν λογω ψησιματος οτι ειχε ξεραθει. Λες και ετρωγα ξαναζεσταμενο γυρο απο πιταδικο. Ενω ξεκινησαμε παρα πολυ καλα δυστυχως στο τελος μας τα χαλασαν. Βεβαια σε γενικες γραμμες αξιζει 3.5 αστερια.\nΡωτήστε το χρήστη Dimitris K για το o Elatos\nΓρήγορο και ποιοτικό\nΔεν προλάβαμε να πλύνουμε τα χέρια μας και ό,τι παραγγείλαμε είχε έρθει στο τραπέζι μας. Πολυ γρηγορη εξυπηρετηση. Δύο άτομα λογαριασμός 41.5 € με κρασι , ψωμι , πατατες , ταραμοσαλατα , σουπια , καλαμαρακια , σαγανακι . Δεν το λες φθηνο , αλλα σιγουρα αν θες να φας γρηγορα και καλα , το προτινω!\nΡωτήστε το χρήστη Giorgos K για το o Elatos\nΠολύ μέτρια εμπειρία!!\nΕπίσκεψη μας Σάββατο μεσημέρι!\nΠαραγγείλαμε μια χωριάτικη η οποία φαινόταν να ήταν έτοιμη από το πρωί,άρα και άνοστη!\nΤα υπόλοιπα κυρίως πιάτα ελαφρώς αδιάφορα!\nΤο προσωπικό ήταν "over-friendly",κάτι που μας ενόχλησε!\nΔεν θα το πρότεινα!\nΡωτήστε το χρήστη Vasilis K για το o Elatos\nΑπογοητεύτηκα αν και μου το είχαν συστήσει. Τα μαγειρευτά προηγούμενης ημέρας (πιθανόν κατεψυγμένα για ποικιλία και ξεπαγωμένα). Οι πατάτες ξανατηγανισμένες δεν τρωγόντουσαν.... η σαλάτα (χωριάτικη) με πράσινες ντομάτες και ανύπαρκτο αγγούρι. Ξαναπήγαμε δεύτερη φορά γιατί δεν βρίσκαμε κάτι άλλο και αυτος που μας το είχε συστήσει πρότεινε να επιλέξουμε κρέατα της ώρας. Δεν μπορώ να πω ότι ενθουσιάστηκα. Η σουβλιστή μπριζόλα αδιάφορη, το μπιφτέκι ήρθε καμένο από έξω και τα παϊδάκια ήταν σκληρά και δεν τα έφαγαν τα παιδιά. Τα λοιπά ορεκτικά αδιάφορα κι αυτά. Δεν νομίζω ότι θα ξαναπάω τριτη φορά.\nΡωτήστε το χρήστη Μαρία Μ για το o Elatos\no Elatos: Οι ταξιδιώτες που ενδιαφέρθηκαν γι' αυτό το μέρος είδαν επίσης\no Elatos: Έχετε πάει; Μοιραστείτε τις εμπειρίες σας!


Optimus Safe - Πόρτες Ασφαλείας, πυράντοχες, πυρίμαχες\nΠροϊόντα > Πόρτες ασφαλείας\nΗ εταιρία Optimus Safe αναλαμβάνει την μεταφορά και εγκατάσταση πυράντοχων θυρών πυρασφαλείας. Οι πυράντοχες πόρτες που τοποθετούμε συνοδεύονται από έγγραφα και πιστοποιητικά που αποδεικνύουν την πυραντοχή τους και είναι πιστοποιημένες από διεθνείς οίκους. Οι πυραντοχή των θυρών είναι 60' λεπτών και 120' λεπτών της ώρας, ανάλογα με τις απαιτήσεις και τις ανάγκες σας. Η πολυετής πείρα της εταιρίας μας, εγγυάται την άμεση και ταχεία εξυπηρέτησή σας, καθώς και την ποιότητα των εργασιών μας.\nΧώροι συνάθροιοης κοινού\nΒιομηχανίες και αποθήκες\nΟι πυράντοχες πόρτες μπορούν να εξοπλισθούν με συστήματα όπως συγκράτηση σε ανοιχτή θέση και αυτόματο κλείσιμο με αισθητήρες καπνού και θερμοκρασίας. Όλες οι ειδικές αυτές πυράντοχες πόρτες συνοδεύονται από τα απαραίτητα εγκεκριμένα πιστοποιητικά.


Ηλέκτρα: σήμερα αποκλειστικά για τις φίλες μου… – Περισκόπηση\nΗλέκτρα: σήμερα αποκλειστικά για τις φίλες μου…\nΜεγάλη μπουκιά φάε μεγάλο λόγο μη λες λέει η παροιμία και είναι απολύτως αληθινή. Το ίδιο συνέβη και σε μένα, που ενώ υποσχέθηκα ότι θα είμαι κοντά σας πιο σύντομα από την προηγούμενη φορά δεν τα κατάφερα. Επαγγελματικές υποχρεώσεις βλέπετε. Και μην ξεχνάτε ότι διανύουμε μνημόνιο και άρα η δουλειά προέχει για όσους από μας έχουν την τύχη να δουλεύουν ακόμη.\nΣήμερα λέω να ασχοληθώ με κάτι που μας αφορά όλες κορίτσια αλλά και όσους από εσάς αγόρια που θα έχετε την περιέργεια να μάθετε πως αντιλαμβάνεται μια γυναίκα τις λέξεις «ψώνια» και «αγορές». Στη συγκεκριμένη περίπτωση μιλάμε για αγορές εν όψει Χριστουγέννων, μια που βρισκόμαστε λίγες μέρες πριν από τις γιορτές.\nΠλησιάζουν Χριστούγεννα λοιπόν και ποια γυναίκα δε θα θελε να έχει μια ανανεωμένη γκαρνταρόμπα; Μη βιάζεστε οι άντρες της παρέας να με κατακρίνετε. Γιατί ξέρω τι θα πείτε όταν με διαβάζετε. Ότι ονειροβατώ, ότι ξεχνώ τη δύσκολη οικονομικά εποχή που περνάμε και ότι ξεσηκώνω τις γυναίκες. Σας πληροφορώ ότι δεν ισχύει κάτι τέτοιο και σας προκαλώ να προσπαθήσετε να μπείτε στην ψυχολογία μιας γυναίκας όσον αφορά την εξωτερική της εμφάνιση. Άλλωστε εσείς πρώτοι θαυμάζετε μια γυναίκα με ωραίο ντύσιμο και αντίστοιχα χλευάζετε όταν βλέπετε μπροστά σας κάποια από εμάς τελείως ατημέλητη. Όλα για εσάς γίνονται στο φινάλε να το ξέρετε.\nΠάμε όμως στα δικά μας κορίτσια. Πλησιάζουν γιορτές όπως είπα και είναι μια καλή ευκαιρία να πάμε για ψώνια. Και μην τρομάζετε, τα περισσότερα μαγαζιά έχουν μειωμένες τιμές και ας μη διανύουμε περίοδο εκπτώσεων. Μπορούμε λοιπόν να ανανεωθούμε χωρίς να ξοδέψουμε μια περιουσία. Αρχή μου την οποία τηρώ απαρέγκλιτα όλα αυτά τα χρόνια της κρίσης είναι να γίνονται στοχευμένες αγορές. Τι εννοώ; Να αγοράσουμε κάτι που θα μπορέσουμε να το συνδυάσουμε με πολλά κομμάτια ώστε να καταφέρουμε διαφορετικές εμφανίσεις.\nΑπαραίτητο για φέτος το χειμώνα ένα παντελόνι κολάν σε μαύρο με λεπτομέρειες δερματίνης. Εδώ θα πρότεινα να διαθέσουμε χρήματα και να αγοράσουμε ένα καλής ποιότητας για να έχει καλή εφαρμογή στο σώμα μας και για να μας μείνει και για του χρόνου, μια που τα κολάν έχουν εισβάλλει στη ζωή μας εδώ και χρόνια και από ότι φαίνεται ήρθαν για να μείνουν. Άσε που μπορούν να φορεθούν από όλες μας με μακριά μπλούζα από αυτές που κυκλοφορούν ευρέως και μπορούν να κρύψουν τυχόν επιπλέον κιλά. Ελληνίδες είμαστε άλλωστε, και κοιλίτσα έχουμε και ψωμάκια.\nΠάνω από το κολάν μπορούμε να παίξουμε με διαφορετικά μακριά μπλουζάκια για να πετύχουμε μια πρωινή, απογευματινή ή και βραδινή εμφάνιση. Μπλουζάκια κυκλοφορούν πολλά σε διάφορα μήκη, χρώματα και υφάσματα και σε πολλά χρώματα και σε προσιτές τιμές που ξεκινούν από τα δέκα ευρώ .\n«Must» του φετινού χειμώνα το μπορντώ, αυτό το μπλε-μωβ και το navy blue. Το μόνο που πρέπει να προσέξουμε είναι το μήκος της μπλούζας. Όσες από μας είναι μικροσκοπικές θα πρέπει να προτιμήσουμε τις πιο κοντές μπλούζες και ας αφήσουμε τις μακριές για τις πιο ψηλές. Το όλο «look» θα συμπληρωθεί υπέροχα με ένα μακρύ κολιέ με χάντρες από αυτά που κυκλοφορούν πλέον πολύ – μπορείτε να τα βρείτε τόσο σε καταστήματα όσο και από κοπέλες που ασχολούνται με το σχεδιασμό και την πώληση κοσμημάτων. Το κολιέ επίσης μπορεί να δώσει και το ανάλογο πρωινό ή βραδινό ύφος στην όλη εμφάνιση μας.\nΤο όλο σύνολο δένει αρμονικά με ένα ζευγάρι μποτάκια σε μαύρο και ένα σακίδιο (κυκλοφορούν πολλά στο διαδίκτυο σε καλές τιμές) σε ταμπά ή μπλε έτσι για να σπάει η μονοτονία του μαύρου. Άλλωστε εδώ και χρόνια έχει καταρριφθεί ο μύθος του ίδιου χρώματος σε παπούτσια και τσάντα.\nΚαι επειδή στην περιοχή που ζούμε οι θερμοκρασίες είναι χαμηλές θα χρειαστούμε ένα ζεστό πανωφόρι που να φοριέται όλες τις ώρες. Αν θέλουμε ένα σε πιο casual στυλ (οι νεότερες) θα επιλέξουμε ένα παρκα σε χρώμα χακί με γούνα σε χρώμα της επιλογής μας. Σας προειδοποιώ όμως ότι αυτά με την πολλή γούνα είναι πολύ βαριά. Αν το αντέχετε το βάρος όμως δεν υπάρχει πρόβλημα. Όσες τώρα θέλετε ένα πανωφόρι για όλες τις ώρες (βάζω και τον εαυτό μου μέσα) προτείνω ένα μακρύ φουσκωτό μπουφάν καλής ποιότητας με χρυσές λεπτομέρειες σε χρώμα navy blue. Mη φοβάστε, τολμήστε το. Το μπλε είναι πλέον το νέο μαύρο και για χειμώνα και για καλοκαίρι να το ξέρετε. Εγώ προσωπικά το λατρεύω φορεμένο και από άντρες και από γυναίκες σας το χω ξαναπεί.\nΌσο αφορά το ντύσιμο για το ρεβεγιόν προσωπική μου άποψη είναι να μην αγοράσουμε κάτι ακριβό και επίσημο γιατί τα ρούχα αυτά απλά θα γεμίσουν στην ντουλάπα – αφού δεν μπορούν να φορεθούν εύκολα και σε πολλές περιστάσεις. Σκοπός άλλωστε δεν είναι να έχουμε μια ντουλάπα που να έχει ρούχα που δεν τα φοράμε σχεδόν ποτέ. Σκοπός είναι να έχουμε πέντε ρούχα τα οποία θα τα φοράμε συνεχώς. Άρα, για ρεβεγιόν – όπου κι αν αποφασίσετε να περάσετε τις βραδιές των χριστουγέννων και της πρωτοχρονιάς – θεωρώ πως είναι υπεραρκετό ένα απλό μαύρο κοκτέιλ φόρεμα συνδυασμένο με ένα ωραίο τσοκερ, μικρά φό διαμαντένια σκουλαρίκια καθώς και ένα ζευγάρι γόβες συνδυασμένες με μια εντυπωσιακή τσάντα-φάκελο. Αυτός ο συνδυασμός μπορεί να μας βγάλει ασπροπρόσωπες.\nΠάρτε λοιπόν τις φίλες σας και ξεχυθείτε στην αγορά κορίτσια. Χαζέψτε τις βιτρίνες, γυρίστε στην αγορά και κάντε έξυπνες αγορές. Εννοείται ότι ψώνια με φίλες χωρίς την απαραίτητη στάση για ένα φρεντάκι και κους κους δεν έχουν ουσία. Ακόμη κι αν δεν ψωνίσετε κάτι, δεν υπάρχει καλύτερη ψυχοθεραπεία και το ξέρετε πολύ καλά όλες σας.\nΚάπου εδώ όμως θα κλείσω γιατί με όλα αυτά μου άνοιξε η όρεξη για μια βόλτα στην αγορά σα γυναίκα που είμαι. Αρχικά για τον φρέντο με τα κορίτσια.\nΘα τα πούμε και μάλιστα σύντομα με ενσταντανέ από την επικαιρότητα. Στις έδρες των τριών δήμων της Ημαθίας αλλά και σε πολλά ακόμη σημεία στην Ημαθία ξεκινούν οι χριστουγεννιάτικες εκδηλώσεις και θα υπάρχει άφθονο υλικό για σχολιασμό. Ως τότε επικεντρωθείτε στις όμορφες στιγμές της ζωής και το σύμπαν θα συνεχίσει να σας τις δίνει απλόχερα.\n← Κάλεσμα σε Γενική Συνέλευση από τον Αγροτικό Σύλλογο Βέροιας (στις 14 Δεκεμβρίου) → Χρονοδιάγραμμα για την πληρωμή των τευτλοπαραγωγών


Γένοβα: Εγκαινιάζεται η νέα γέφυρα του Ρέντσο Πιάνο δύο χρόνια μετά την τραγωδία | Protagon.gr\nΗ νέα γέφυρα του Ρέντσο Πιάνο στη Γένοβα | REUTERS\nΔεν θα ξεχάσουμε ποτέ ότι το έργο «γεννήθηκε» μετά την κατάρρευση της γέφυρας Μοράντι και τους 43 νεκρούς, τη μεγαλύτερη καταστροφή σε υποδομές στη σύγχρονη ιταλική ιστορία, λέει ο 82χρονος διάσημος αρχιτέκτονας\nProtagon Team 3 Αυγούστου 2020, 14:34\nΗ νέα γέφυρα του Ρέντσο Πιάνο στη Γένοβα\nΟ Ρέντσο Πιάνο κοιτά με καμάρι τη δημιουργία του, ένα κομψό κύμα από ατσάλι και μπετόν, που φτάνει σε μήκος το ένα χιλιόμετρο.\nΕίναι η νέα γέφυρα της Γένοβας, που εγκαινιάζεται το απόγευμα της Δευτέρας, δύο χρόνια μετά την κατάρρευση της γέφυρας Μοράντι, που προκάλεσε τον θάνατο 43 ανθρώπων.\nΙταλία: Αχτίδα αισιοδοξίας η νέα γέφυρα στη Γένοβα\nΟ διάσημος αρχιτέκτονας –αγαπημένος για τις δημιουργίες του και στην Ελλάδα, ανάμεσά τους και το Κέντρο Πολιτισμού Ιδρυμα Σταύρος Νιάρχος– λέει στο BBC: «Οταν τελειώνεις μία δουλειά, τα συναισθήματα είναι ανάμεικτα. Υπάρχει ικανοποίηση, αλλά και λίγη στενοχώρια, γιατί πλέον δεν είναι δικό σου το κτίριο, ανήκει σε όλους».\nΗ νέα γέφυρα θυμίζει ένα γιγαντιαίο πλοίο και αυτό είναι το παρατσούκλι που της έχει δώσει ο κόσμος. «Γεννήθηκε» μέσα από μία τραγωδία, μία από τις μεγαλύτερες καταστροφές σε υποδομές στη σύγχρονη ιταλική ιστορία.\n«Είμαι περήφανος από τη μία, αλλά από την άλλη δεν θα ξεχάσουμε ποτέ ότι αυτή η γέφυρα γεννήθηκε από μία τραγωδία», τονίζει ο 82χρονος Πιάνο.\nΤμήμα της νέας γέφυρας, στο σημείο όπου κατέρρευσε η παλιά\nΗ γέφυρα Μοράντι –από το όνομα του δημιουργού της– κατέρρευσε στις 14 Αυγούστου του 2018, ύστερα από μία ισχυρή καταιγίδα. Τμήμα του αυτοκινητόδρομου που ενώνει τη Γαλλία με την Ιταλία, ήταν γεμάτη αυτοκίνητα εκείνο το πρωί. Λίγο πριν από τις 12 το μεσημέρι, ένα τμήμα της, μήκους 210 μέτρων, κατέρρευσε πάνω από την κοιλάδα και πάνω σε κτίρια με διαμερίσματα, παρασύροντας στον γκρεμό αυτοκίνητα και ανθρώπους.\n«Οταν έμαθα τα νέα, παρέλυσα. Η γέφυρα Μοράντι για μένα ήταν ένα φανταστικό, γενναίο παράδειγμα μηχανικής, πανέμορφο –όλοι το αγαπούσαν. Αλλά ταυτόχρονα, όλοι φοβόνταν λίγο την ευθραυστότητα της γέφυρας», λέει ο Πιάνο, ο οποίος έχει μεγαλώσει στη Γένοβα.\nΕνα μείγμα κατασκευαστικών λαθών, ανύπαρκτης συντήρησης και κακής διαχείρισης, ήταν η αιτία της κατάρρευσης της γέφυρας που χτίσθηκε το 1967, αλλά άρχισε να παρουσιάζει ζημιές πολύ σύντομα. Τη δεκαετία του ’90, οι ρωγμές ήταν τόσο εκτεταμένες, που ξεκίνησε μία επιχείρηση επιδιόρθωσης, η οποία περατώθηκε λίγο καιρό πριν από την κατάρρευση. Η διερεύνηση της υπόθεσης υπολογίζεται ότι θα ολοκληρωθεί έως το τέλος του χρόνου και θα απαγγελθούν κατηγορίες.\nΗ γέφυρα Μοράντι μετά την κατάρρευση τμήματός της\nΗ νέα γέφυρα του Πιάνο διαθέτει αισθητήρες και ρομπότ, που κάνουν συνεχώς μετρήσεις και ελέγχους της στατικότητας.\n«Η γέφυρα είναι ένα μέρος με φως και αέρα, και ταυτόχρονα πολύ ισχυρό, όπως είναι και ο χαρακτήρας της Γένοβας», τονίζει ο αρχιτέκτονας.\nΤο αξιοσημείωτο είναι ότι η νέα γέφυρα ολοκληρώθηκε μόλις σε έναν χρόνο, διάστημα σπάνιο για την Ιταλία. «Είναι θαύμα, αλλά και δεν είναι. Αν η περηφάνια και η γνώση επικρατήσουν της πολυπλοκότητας του εγχειρήματος και της γραφειοκρατίας, είναι πιθανό. Η Ιταλία μπορεί να κάνει τέτοια πράγματα. Αλλά δεν καταλαβαίνω γιατί αυτό είναι δυνατό μόνο όταν συμβαίνει μία τραγωδία», λέει χαρακτηριστικά ο Ρέντσο Πιάνο.\nΚατεδάφισαν με ελεγχόμενη έκρηξη τη μοιραία γέφυρα στη Γένοβα


η-Τάξη ΕΚΠΑ | Θεωρία Γενικής Σχετικότητας\nΘεωρία Γενικής Σχετικότητας\nΑνάλογα τις δυνατότητες της τάξης και του διαθέσιμου χρόνου καλύπτονται περισσότερα και ειδικότερα θέματα από όσα αναφέρονται ανωτέρω. Η έμφαση είναι να δοθούν στο φοιτητή εργαλεία που θα μπορεί να χρησιμοποιήσει σε όλο το επίπεδο της Φυσικής.\nΜιχάλης Τσαμπαρλής. Θεωρία Γενικής Σχετικότητας. Ανακτήθηκε την Τετάρτη, 19 Φεβρουαρίου 2020 από https://eclass.uoa.gr/courses/PHYS150/\nΑναπτύσονται διάφορες απαραίτητες έννοιες από τη Διαφορική Γεωμετρία. Αναλύεται η Νευτώνεια βαρύτητα σε συνδιασμό με την Ειδική Σχετικότητα και δείχνεται η αναγκαιότητα της Γενικής Θεωρίας της Σχετικότητας. Αναπτύσεται η λογική των εξισώσεων Einstein και ο τανυστήε ενέργειας ορμής. Γίνεται η μελέτη του τυπικού κοσμολογικού μοντέλου των Friedman - Robertson - Walker. Λιγότερα\nΑναπτύσονται διάφορες απαραίτητες έννοιες από τη Διαφορική Γεωμετρία. Αναλύεται η Νευτώνεια βαρύτητα σε συνδιασμό με την Ειδική Σχετικότητα και δείχνεται η αναγκαιότητα της Γενικής Θεωρίας της Σχετικότητας. Αναπτύσεται η λογική των εξισώσεων Einstein και ο τανυστήε ενέργειας ορμής. Γίνεται η μελέτη του τυπικού κοσμολογικού μοντέλου των Friedman - Robertson - Walker.\nΑνακοινώσεις Ασκήσεις Έγγραφα Ερωτηματολόγια Ημερολόγιο Πληροφορίες Σύνδεσμοι


notioanatolika.gr - Όταν οι απαγωγείς προσπάθησαν να πείσουν, ανεπιτυχώς, την αστυνομία ότι ο Λεμπιδάκης βρίσκεται στη Σαρωνίδα!\nΌταν οι απαγωγείς προσπάθησαν να πείσουν, ανεπιτυχώς, την αστυνομία ότι ο Λεμπιδάκης βρίσκεται στη Σαρωνίδα!\nΔημιουργηθηκε στις Κυριακή, 08 Οκτωβρίου 2017 11:51\nΑπό πολλές φάσεις πέρασε η απαγωγή του Μιχάλη Λεμπιδάκη και μάλιστα οι απαγωγείς έκαναν πολλές προσπάθειες να... πείσουν την αστυνομία ότι είχαν μεταφέρει τον κρητικό επιχειρηματία εκτός Κρήτης.\nΓύρω στον Ιούλιο και τον Αύγουστο λοιπόν, ένας από τους συνεργούς τον οποίο οι καταθέσεις θέλουν να στρατολογήθηκε τότε, έλαβε εντολή να μεταβεί στην Αθήνα και κάνει σειρά τηλεφωνημάτων προς την οικογένεια για να υπάρξει η εντύπωση ότι ο Λεμπιδάκης είχε μεταφερθεί εκεί.\nΟ 60χρονος συνεργός των απαγωγέων λοιπόν επί κάποιες ημέρες περιφερόταν σε περιοχές της Αττικής και έστελνε μηνύματα ή συνομιλούσε με συγγενείς του απαχθέντος.\nΗ αστυνομία ζήτησε άρση του απορρήτου και αμέσως φάνηκαν οι περιοχές των κεραιών απ' όπου λαμβανόταν στο σήμα του κινητού του συνεργού.\nΣε κάποια τηλεφωνήματα λοιπόν έγινε σαφές ότι ο 60χρονος βρισκόταν στη Σαρωνίδα. Όπως ήταν φυσικό σήμανε συναγερμός και έγιναν διακριτικές έρευνες της αστυνομίας στη συγκεκριμένη περιοχή χωρίς όμως να βρεθεί, όπως ήταν φυσικό, κάτι.\nΜε βάση λοιπόν τα στοιχεία της διαπραγμάτευσης ο συνεργός επικοινώνησε με τον αδελφό του απαχθέντος, τη μητέρα του και έναν φίλο του αρκετές φορές από την ευρύτερη περιοχή της Αττικής αλλά τελικά όταν κατανόησαν οι απαγωγείς ότι δεν κερδίζουν τίποτε με την προσπάθειά τους να θολώσουν τα νερά των ερευνών, του έδωσαν εντολή να επιστρέψει στην Κρήτη.


Συγκλονίζει ο Stan για το δυστύχημα Μονογυιού: “Εγώ απεγκλώβισα τη γυναίκα του από το αυτοκίνητο” [βίντεο] | Ι LOVE STYLE\nΗ περιγραφή του νεαρού καλλιτέχνη που ήταν αυτόπτης μάρτυρας στο περιστατικό.\nΜπροστά στο δυστύχημα που στοίχισε τη ζωή του επιχειρηματία Τζώρτζη Μονογυιού βρέθηκε ο τραγουδιστής Stan, ο οποίος μάλιστα θέλησε να βοηθήσει, απεγκλωβίζοντας τη σύζυγο του άτυχου άντρα από το αυτοκίνητο που είχε τυλιχθεί στις φλόγες.\nΟ καλλιτέχνης μιλώντας χθες στην εκπομπή “Τι λες τώρα”, περιέγραψε το τι συνέβη και πως το βίωσε εκείνος με τα λόγια του να συγκλονίζουν.\n“Συλλυπητήρια στην οικογένειά του, δεν το ήξερα το παιδί. Ήμουν στο αυτοκίνητο με τη σύντροφό μου και πηγαίναμε προς Κορωπί. Ξαφνικά είδαμε αυτό το αυτοκίνητο να φεύγει από τη δεξιά λωρίδα, να πηγαίνει προς την αριστερή, να προσπαθεί να ισιώσει το τιμόνι και να πέφτει πάνω στο δέντρο.\nΉταν πολύ δύσκολο γενικά. Εγώ με το που το είδα αυτό το πράγμα έφυγα από τη λωρίδα, πέρασα το φανάρι, πάρκαρα το αυτοκίνητο. Παρατήρησα ότι το αυτοκίνητο είχε τυλιχθεί στις φλόγες. Είχε ξεκινήσει η φωτιά, βγήκα από το αμάξι έντρομος και έτρεξα προς τη Ferrari που είχε χτυπήσει. Άνοιξα την πόρτα, έπιασα την κοπέλα από τις μασχάλες, προσπάθησα να την τραβήξω έξω. Είχε τις αισθήσεις της απλά ήταν ζαλισμένη από το ατύχημα. Το παιδί δίπλα δεν είχε τις αισθήσεις του καθόλου.\nΑνατρέχω στις αναμνήσεις και είμαι κάπως… Προσπάθησα να τραβήξω την κοπέλα από τις μασχάλες και πήγα λίγα μέτρα μακριά. Το αυτοκίνητο είχε πάρει πάρα πολλή φωτιά. Την ξάπλωσα στο έδαφος, την ρώτησα αν είναι καλά. Μου είπε ότι πονάει, ότι δεν βλέπει. Παρατήρησα ότι τα άλλα παιδιά που είχαν έρθει απεγκλώβισαν και το άλλο παλικάρι, το οποίο φαινόταν ότι δεν ήταν σε καθόλου καλή κατάσταση. Προσπαθούσαν να τον επαναφέρουν με μαλάξεις στο στήθος. Φοβόμασταν γιατί μπορούσε να γίνει έκρηξη ανά πάσα στιγμή. Πραγματικά δεν ξέρω το πώς έγινε και γιατί έγινε. Το πρώτο πράγμα που σκέφτηκα ήταν να βγω από το αυτοκίνητο και να βοηθήσω.\nΕίμαι ακόμη ταραγμένος, αναβιώνω ξανά το περιστατικό και δεν ήταν καθόλου ευχάριστο. Η κοπέλα όταν την έβγαλα από το αμάξι δεν είχε καταλάβει τι είχε συμβεί, ήταν σε σοκ. Είμαι στη διάθεση των αρχών για να καταθέσω”, εξομολογήθηκε. Δείτε πιο κάτω το σχετικό απόσπασμα:


Τα παράξενα της φύσης ... | Health-Fitness.gr | Portal αφιερωμένο στην υγεία και τη σωματική ευεξία\nΤα παράξενα της φύσης …\nJune 28, 2014 Υγεία No Comments\nΓνωρίζεις καλα το σώμα σου & τις αντιδράσεις του ; Η αλήθεια είναι πως ο σύγχρονος άνθρωπος έχει αποκοπεί πλέον από το σώμα του. Παλαιότερα, ο άνθρωπος, διατηρούσε μεγαλύτερη επαφή με το σώμα και τον οργανισμό του, γνώριζε καλά τις αντιδράσεις του και μπορούσε να τις ερμηνεύσει και φυσικά να τις αντιμετωπίζει. Στην σημερινή όμως εποχή που ο ρυθμός των υποχρεώσεων καθημερινά γίνεται ολοένα και πιο πιεστικός, ο άνθρωπος φαίνεται να έχει απομακρυνθεί αρκετά από τον εαυτό του με αποτέλεσμα να μην «ακούει» τις αντιδράσεις του ...\nΧαρακτηριστικές & λίγο περίεργες αντιδράσεις του ανθρώπινου σώματος ...\nΑλλιώς είναι το χασμουρητό το καλοκαίρι και αλλιώς το χειμώνα !\nΌτι το χασμουρητό είναι μεταδοτικό το έχουμε παρατηρήσει όλοι ! Δεν είναι καθόλου τυχαίο το γεγονός πως όταν ένας σε μια παρέα αρχίσει να χασμουριέται, σιγά – σιγά όλοι αρχίζουν να χασμουριούνται ! Λοιπόν ΝΑΙ ... το χασμουρητό είναι όντως μεταδοτικό !!! Ωστόσο φαίνεται πως το χασμουρητό παρουσιάζει διαφορές μεταξύ των καλοκαιρινών και των χειμερινών μηνών ! Αυτό το γνωρίζατε ; Σύμφωνα με επιστημονικές έρευνες που έλαβαν χώρα το 2011, το χασμουρητό βοηθάει ώστε να διατηρείται σε εγρήγορση ο οργανισμός , αλλά ταυτόχρονα φαίνεται πως βοηθάει στο να χαλαρώνει το μυαλό όταν καταπιάνεται με δύσκολα θέματα που επιζητούν λύση. Σύμφωνα πάντα με τις ίδιες έρευνες, το χασμουρητό, φαίνεται να είναι σημαντικά συχνότερο φαινόμενο κατά τους χειμερινούς μήνες παρά κατά τους καλοκαιρινούς.\nΗ ασθένεια που σε κάνει να γεύεσαι ... λέξεις !!!\nΜια ασθένεια με την ονομασία «συναισθησία» είναι ικανή να προκαλέσει σύγχυση στο άτομο και ειδικότερα στις αισθήσεις του. Αυτό έχει ως αποτέλεσμα, οι αισθήσεις του ατόμου να μην είναι πλέον ευδιάκριτες και το άτομο να μπορεί για παράδειγμα ακούγοντας ή προφέροντας απλά μια λέξη να αισθανθεί και μυρωδιά ή γεύση.\nΓυναίκες σταματήστε τα δάκρυα ...διώχνετε τους άντρες !\nΣύμφωνα με μελέτες που δημοσιεύθηκαν μάλιστα και στο περιοδικό Science, οι άνδρες παρουσίασαν :\nσημαντικά μειωμένα ποσοστά σεξουαλικής διέγερσης\nσημαντικά μειωμένα επίπεδα τεστοστερόνης\nσημαντικά μειωμένη δραστηριότητα στο υπόστρωμα του εγκεφάλου που συνδέεται με την σεξουαλική επιθυμία και διέγερση\nΑυτό προέκυψε στη θέα γυναικών που δάκρυζαν. Τα δάκρυα φαίνεται σύμφωνα με σχετικές έρευνες πως εκκρίνουν μια μυρωδιά ανιχνεύσιμη από τους άλλους που σύμφωνα με μαρτυρίες πολλών ανδρών τους μείωνε τη σεξουαλική επιθυμία !\nΠριν κλάψουμε πάντα γελάμε !\nΣύμφωνα με τους επιστήμονες, τόσο το γέλιο όσο και το κλάμα, είναι δύο πολύ κοντινές καταστάσεις της ψυχολογίας του ατόμου. Μάλιστα και τα δύο μπορούν να προκύψουν συνήθως σε καταστάσεις πολύ έντονης συναισθηματικής φόρτισης και έντασης ή σε καταστάσεις εξαιρετικά μεγάλου στρες. Και το γέλιο αλλά και το κλάμα αποτελούν μηχανισμούς του οργανισμού που βοηθούν στην εκτόνωση αυτών των έντονων καταστάσεων και στην αποφόρτισή του από οτιδήποτε του δημιουργεί στρες.


O Misha Collins απαντά τις ερωτήσεις των φανς [Creation Virtual Panel 22/11/20]\nΗ πανδημία μπορεί να έχει κλείσει όλον τον πλανήτη μέσα στο σπίτι, αλλά αυτό δεν σημαίνει ότι τα συνέδρια για το Supernatural σταμάτησαν. Απλά άλλαξαν μέρος. Η Creation Entertainment μάζεψε πάλι τους αγαπημένους μας πρωταγωνιστές, σε ψηφιακά πάνελ αυτή τη φορά, για να απαντήσουν στις ερωτήσεις των φανς. Στις 22/11 ήρθε η σειρά του Misha Collins να μιλήσει για το φινάλε του Supernatural, για τις αγαπημένες του συνταγές και για τότε που οι J2 του έριξαν μια πίτα στη μούρη!\nΔείτε επίσης τα πάνελς του Jensen Ackles, των Jim Beaver & Jake Abel, των Richard Speight & Rob Benedict, και του Jared Padalecki.\nΠροηγούμενο άρθροO Jared Padalecki απαντά τις ερωτήσεις των φανς [Creation Virtual Panel 22/11/20]\nΕπόμενο άρθροOι Richard Speight & Rob Benedict απαντούν τις ερωτήσεις των φανς [Creation Virtual Panels 2020]


Σκέτη καταστροφή το μπότοξ της Τζόυς Ευείδη! - Usay.gr\nΣκέτη καταστροφή το μπότοξ της Τζόυς Ευείδη!\nΣεπτέμβριος 27, 2019, 8:22 μμ Σεπτέμβριος 27, 2019\nΣτην εκπομπή “Ευτυχείτε” έδωσε συνέντευξη η Τζόυς Ευείδη, και μεταξύ άλλων αποκάλυψε ότι έχει κάνει μπότοξ, στο παρελθόν.\n«Έχω αγχωθεί με το Καφέ της Χαράς, αλλά το πιστεύω πολύ. Μέσα στον Οκτώβρη θα ξεκινήσουμε τα γυρίσματα και λογικά θα βγει τον Ιανουαρίου.\nΓάμος για παρουσιάστρια του Open tv! Το ανακοίνωσε στον αέρα!\nΔεν είναι μωρά αυτές που πάνε στο GNTM, είναι μεγάλες κοπέλες, θα έπρεπε να είναι πηγμένο το μυαλό, να ξέρουν τι θέλουν, δεν είναι και παιδάκια που τα εκμεταλλεύονται. Μου αρέσει πάρα πολύ ο Άγγελος Μπράτης, έχει μια ευγένεια που μου πάει πολύ. Τα λυπάται η ψυχή μου τα κορίτσια, δεν το συζητώ, στεναχωριέμαι πάρα πολύ.\nΕγώ και με τα talent shows στεναχωριέμαι, με αυτά δεν θα στεναχωρηθώ; Παλιά μου είχαν προτείνει να κάνω φωτογράφιση στο Playboy κι έβαλα τα γέλια. Δεν ρώτησα καν πόσα ήταν τα χρήματα. Τους είπα “είστε τρελοί; Εγώ;”.\nΠιστεύω ότι καλό είναι στην τηλεόραση και το θέατρο να δουλεύουν ηθοποιοί. Φυσικά και έχω κάνει μπότοξ, είχε φρικτά αποτελέσματα», είπε η Τζόυς Ευείδη.


Γιώργος Μαντζιούκης\t20 Ιανουαρίου 2011, 21:15\tBLOGS\nΤο θέμα του Βέλλιου απασχολεί εδώ και καιρό τους φίλους του Ηρακλή και πλέον έχει αρχίσει να κουράζει. Κι αυτό γιατί ακούνε για γεγονότα που θα… γίνουν αλλά τίποτα δεν προχωρά.\tΠολλές φορές οι διοικούντες είχαν αναφέρει ότι θα τον καλέσουν στα γραφεία για να του καταθέσουν μία τελική πρόταση ανανέωσης αλλά δεν έγινε ακόμα.\nΤις τελευταίες μέρες ο εκπρόσωπος του μετέφερε πως τα έχει βρει σε όλα με την ΑΕΚ, αλλά ο πατέρας του παίκτη δήλωσε στη συνέχεια ότι δεν υπάρχει καμιά τέτοια εξέλιξη. Ο ίδιος ο Απόστολος δήλωσε ότι γουστάρει να παίζει στον Ηρακλή αλλά ο εκπρόσωπος του παράλληλα αναζητεί ομάδα για να συνεχίσει την καριέρα του.\nΤο καλό για τον Ηρακλή θα είναι να παραμείνει ο παίκτης ή να πάρει μεταγραφή στο εξωτερικό. Το καλό για τον ίδιο το γνωρίζει ο ίδιος και όσοι είναι δίπλα του…\tΑθλητικά νέα


Δύο λόγια για την Παναγία που τιμούμε | Arcadia Portal\nΝεκρός ανασύρθηκε 65χρονος από την παραλία Μπαταρόλα Βερβένων\nΔύο λόγια για την Παναγία που τιμούμε\nΑύγουστος 13, 2017 - 15:43\nΑς αναφέρουμε όμως και εφέτος δύο λόγια για το πάνσεπτο πρόσωπό της.\nΤο πρώτο αφορά σε αυτό που συχνά λέμε στους ναούς μας, όταν ψάλλουμε. Δηλώνουμε ότι είναι «…τιμιωτέρα των Χερουβείμ καί ενδοξοτέρα ασυγκρίτως των Σεραφείμ…». Γιατί η Παναγία χαρακτηρίζεται με αυτόν τον τρόπο; Γιατί η αγάπη της Παναγίας για το Χριστό ήταν πιο ισχυρή και «φλογωτέρα» της αγάπης των Σεραφείμ και Χερουβείμ. Μάλιστα αυτές οι επουράνιες δυνάμεις «εκπλήττονται δι᾽Αὐτήν». Δεν μπορούμε να συλλάβουμε την αγάπη αυτή της Παναγίας προς τον Υιό της, αλλά και προς κάθε άνθρωπο. Αδύνατο να κατανοήσουμε την οδύνη της κατά την στιγμή της Σταυρώσεως. Αδύνατο όμως επίσης, να εννοήσουμε και την χαρά της με το γεγονός της Αναστάσεως. Γι’ αυτά η Παναγία είναι και ομολογείται ως «τιμιωτέρα και ενδοξοτέρα».\nΤο δεύτερο σημαντικό για την Παναγία είναι αυτό που και πάλι αναφέρει ο αθωνίτης άγιος. «Η Παναγία είναι το πολύτιμο δώρο του Θεού στους ανθρώπους». Αυτήν πρόσφερε σε εμάς ήδη από την στιγμή της Σταυρώσεώς Του. Είπε, απευθυνόμενος στον ευαγγελιστή και αγαπημένο μαθητή Του Ιωάννη: «ιδού η μήτηρ σου...». Την στιγμή αυτή, ο Ιωάννης εκπροσωπεί όλο το ανθρώπινο γένος, τους ανθρώπους όλων των εποχών, που πλέον θα συνδεθούν «χριστολογικώς» με την Θεοτόκο. Ο Χριστός μας χάρισε την μητέρα του, η οποία είναι χαρά και παρηγοριά σε πολλούς και για πολλά, σε όλους όσοι την ζητούν. Είναι μεγάλο δώρο αυτό, γιατί πλέον είναι πολύ κοντά μας, αφού ως κατά φύσιν άνθρωπος γνωρίζει την ανθρώπινη φύση, με την σημείωση ότι η ίδια δεν αμάρτησε κατά τους Πατέρες μας ποτέ, ούτε και κατά τον λογισμό.\nΈχει ρόλο και λόγο η Παναγία στην ζωή μας. Η ψυχή που υγιαίνει πνευματικά νιώθει να έλκεται προς Αυτήν διά της αγάπης. Και για όσους την αγαπούν, μόνο η επίκληση του ονόματός της γλυκαίνει την καρδιά!\nΙούλιος 2018 (787)


Για αλλού ξεκίνησε και… αλλού κατέληξε! Αεροπλάνο πήγε τους επιβάτες σε λάθος προορισμό - tromaktiko\nΓια αλλού ξεκίνησε και… αλλού κατέληξε! Αεροπλάνο πήγε τους επιβάτες σε λάθος προορισμό\n1 Ιανουαρίου 2021 16:02\nΚαμιά φορά συμβαίνει να χάσει κάποιος τον δρόμο του εξαιτίας λάθος οδηγιών… Αλλά να συμβεί αυτό κατά τη διάρκεια πτήσης είναι ομολογουμένως πολύ παράξενο!\nΑντιμέτωποι με μία δυσάρεστη έκπληξη βρέθηκαν 69 επιβάτες αεροπλάνου, στις 18 Δεκμβρίου. Μία λάθος επικοινωνία μεταξύ πιλότου και προσωπικού εδάφους, στάθηκε η αφορμή να καταλήξουν σε λάθος προορισμό.\nΑεροπλάνο της αεροπορικής εταιρείας του Νεπάλ Buddha Airlines ακολούθησε λάθος δρομολόγιο «λόγω εσφαλμένης επικοινωνίας πιλότου και προσωπικού εδάφους», όπως αναφέρθηκε από την εταιρεία. Έτσι πήγε τους επιβάτες σε άλλη πόλη 160 μίλια από τον προορισμό τους.\nΣυγκεκριμένα, έπρεπε να πετάξει νότια προς την Τζακπούρ από το Διεθνές Αεροδρόμιο Tribhuvan του Κατμαντού, αλλά αντίθετα πέταξε βορειοδυτικά προς την Ποκάρα στο κέντρο του Νεπάλ. «Υπήρξε εσφαλμένη επικοινωνία μεταξύ του προσωπικού εδάφους και των πιλότων», δήλωσε αξιωματούχος της αεροπορικής εταιρείας στο The Kathmandu Post.\nΜε πληροφορίες από: independent.co.uk


Κατηγορία: Άρθρα / May 31, 2020\nΕξ αρχής θα πρέπει να τονίσουμε ότι το λευκαντικό gel που χρησιμοποιείται στις λευκάνσεις, δρα και αλλάζει χρώμα μόνο επάνω στο φυσικό δόντι. Περισσότερα...\nΓιατι ματώνουν συνηθως τα ουλα μας;\nΗ πιο συνηθισμένη αιτία αιμορραγίας στα ούλα είναι το αυξημένο μικροβιακό φορτίο στην περιοχή της στοματικής κοιλότητας. Περισσότερα...\nΜπορεί ο οδοντίατρος να με βοηθήσει με το ροχαλητό;\nΗ αιτία δημιουργίας του ενοχλητικού ήχου του ροχαλητού σχετίζεται με την πτώση της γλώσσας προς το βάθος του στόματος, κάτι που έρχεται ως επακόλουθο της προς τα πίσω ελεύθερης κίνησης της κάτω γνάθου, όταν ξαπλώνουμε σε ήπτια θέση (ανάσκελα). Περισσότερα...\nΓίνεται απονεύρωση σε φρονιμήτη; Ποια είναι η καλύτερη λύση;\nΟ φρονιμήτης λειτουργεί όπως όλα τα δόντια στην οδοντοφυία του ασθενούς. Σε περίπτωση λοιπόν εκτεταμένου τερηδονισμού και προσβολής του νεύρου απαιτείται η ενδοδοντική θεραπεία του δοντιού ώστε να ανακουφιστεί ο ασθενής. Περισσότερα...\nΓιατί αραίωσαν τα παιδικά δόντια του παιδιού μου;\nΠολύ συχνά γονείς ρωτούν γιατί τα παιδικά δόντια του παιδιού τους, ενώ ήταν "κολλητά" μεταξύ τους, άρχισαν σιγά σιγά να εμφανίζουν κενά και να φαίνονται περισσότερο αραιά. Περισσότερα...\nΌταν μιλάμε για αόρατη ορθοδοντική, αναφερόμαστε κατά κύριο λόγο στην ορθοδοντική θεραπεία με διαφανείς νάρθηκες (τύπου Invisalign) με τους οποίους μπορούμε να μετακινήσουμε τα δόντια στις επιθυμητές θέσεις, χωρίς να έχουμε τοποθετήσει επάνω τους μεταλλικά ή κεραμικά πρόσθετα στοιχεία (σιδεράκια - κλασικά ή γλωσσικά). Περισσότερα...\nΠοια τα πλεονεκτήματα της θεραπείας περιοδοντίτιδας με laser;\nΤα lasers αποτελούν ενα αναπόσπαστο κομμάτι στην οδοντιατρικη καθημερινη πράξη. Περισσότερα...\nΠώς μπορώ να επιταχύνω την ορθοδοντική μου θεραπεία;\nΟι ορθοδοντικές θεραπείες είναι συχνά χρονοβόρες και πολλοί ασθενείς αναζητούν τρόπους να τελειώσουν πιο γρήγορα. Κάτι τέτοιο είναι εφικτό με την εφαρμογή μέσων επιτάχυνσης των οδοντικών μετακινήσεων. Τέτοια μέσα είναι είτε χειρουργικά είτε μη επεμβατικά. Περισσότερα...\nΔεν τρώω ζάχαρη και καραμέλες. Γιατί έχω τερηδόνα στα δόντια;\nΗ δημιουργία τερηδόνας δεν εξαρτάται αποκλειστικά από την κατανάλωση ζάχαρης. Περισσότερα...\nΠότε πρέπει να ξεκινά το πλύσιμο των δοντιών στα παιδιά;\nΤα παιδικά δόντια που ξεκινούν να βγαίνουν στο στόμα των μικρών απιδιών από τον 6ο περίπου μήνα, είναι απαραίτητο να καθαρίζονται επιμελώς, όπως και των ενηλίκων. Εάν η διατροφή περιέχει σάκχαρα, τότε τα δόντια κινδυνεύουν το ίδιο, είτε είναι 6 μηνών, είτε 6 χρονών, είτε 16 χρονών! Άρα η απάντηση στο πότε πρέπει να ξεκινά η φροντίδα της στοματικής υγιεινής είναι απλή: από την πρώτη στιγμή! Περισσότερα...


Βόννη - ΑΕΚ 86-90: Με Νίμπουρκ στους 8 του BCL | Sportstonoto\nΗ ΑΕΚ παρασύρθηκε στον ρυθμό των Γερμανών για τρεις περιόδους. Στην τέταρτη περίοδο όμως ήταν… ΑΕΚ και με τον Νίκο Γκίκα να της δίνει αυτό που της έλειψε με μαζεμένους πόντους έφερε το παιχνίδι στα μέτρα της. Στην συνέχεια, ανέλαβαν δράση ο Μάρκους Σλότερ (17 πόντοι, 9 ριμπάουντ) και ο Κιθ Λάνγκφορντ (25 πόντοι). Δεν έπαιξε στο δεύτερο μέρος ο Κέντρικ Ρέι, που πέρασε ένα δύσκολο βράδυ με ενοχλήσεις στο στομάχι.\nRelated TopicsAEKBasketball Champions LeagueΒόννηΣΠΟΡ\nΟλυμπιακός: Κρατική εισήγηση να μην ταξιδέψει στο Μιλάνο


Πρωτοβουλία Φιλίππων: ΣΑΝ ΣΗΜΕΡΑ ΣΤΟΥΣ ΦΙΛΙΠΠΟΥΣ. 11 ΙΟΥΛΙΟΥ 1937. ΚΡΗΝΙΔΕΣ, ΜΙΑ ΦΩΤΟΓΡΑΦΙΑ ΤΩΝ ΓΑΛΛΩΝ ΑΡΧΑΙΟΛΟΓΩΝ ΜΑΣ ΤΑΞΙΔΕΥΕΙ 81 ΧΡΟΝΙΑ ΠΙΣΩ.\nΣΑΝ ΣΗΜΕΡΑ ΣΤΟΥΣ ΦΙΛΙΠΠΟΥΣ. 11 ΙΟΥΛΙΟΥ 1937. ΚΡΗΝΙΔΕΣ, ΜΙΑ ΦΩΤΟΓΡΑΦΙΑ ΤΩΝ ΓΑΛΛΩΝ ΑΡΧΑΙΟΛΟΓΩΝ ΜΑΣ ΤΑΞΙΔΕΥΕΙ 81 ΧΡΟΝΙΑ ΠΙΣΩ.\n11 Ιουλίου του 1937. Μια φωτογραφία ενός από τους πιο γνωστούς δρόμους των Κρηνίδων, μας ταξιδεύει 81 χρόνια πίσω στο παρελθόν. Την φωτογραφία τράβηξε αρχαιολόγος της Γαλλικής Αρχαιολογικής Σχολής Αθηνών, που έκανε ανασκαφές στους Φιλίππους. Ίσως οι περισσότεροι να μην μπορούν να καταλάβουν ποιον δρόμο απεικονίζει η φωτογραφία. Πρόκειται για τον δρόμο ο οποίος οδηγεί από το <<Κρύα Νερά>> στο 1ο Δημοτικό σχολείο Κρηνίδων ( τότε υπήρχε μόνο αυτό ). Μόλις τρία κτήρια της φωτογραφίας υπάρχουν σήμερα. Το πρώτο, αυτό που φαίνεται μπροστά στη φωτογραφία, είναι η καπναποθήκη. Σήμερα ( και τα τελευταία πολλά χρόνια ), χρησιμοποιείται ως οικία. Η καπναποθήκη χτίστηκε στα τέλη του 19ου αιώνα ή στις αρχές του 20ου. Άνηκε σε έναν Εβραίο καπνέμπορο ( Εβραίους δεν είχε μόνο η Καβάλα ) ο οποίος συνέλλεγε τα καπνά, όχι μόνο από τις Κρηνίδες, αλλά και από τα χωριά βόρεια αυτών ( π.χ. Κέτσιλι, Περιστερια, κλπ ). Οι πρώτοι ( πρόσφυγες ) κάτοικοι των Κρηνίδων των θυμούνταν. Λίγα χρόνια αργότερα, η καπναποθήκη, πέρασε στην ιδιοκτησία ενός Έλληνα, οι απόγονοι του οποίου εξακολουθούν να έχουν υπό την ιδιοκτησία τους το κτήριο. Λίγα χρόνια αφότου άλλαξε ιδιοκτησία, η καπναποθήκη μετατράπηκε σε οικία. Το μεγάλο Τουρκικό κτήριο που φαίνεται να είναι απέναντι από την καπναποθήκη, δεν υπάρχει σήμερα. Φαίνεται μόνο ο δεύτερος όροφος. Στον πρώτο λειτουργούσε ένα παντοπωλείο, που ήταν και από τα πρώτα εμπορικά καταστήματα των Κρηνίδων. Στο βάθος μπορούμε να διακρίνουμε το 1ο δημοτικό σχολείο. Αρχικά είχε χτισθεί ένας όροφος, κάπου στα 1927. Αργότερα, χτίσθηκε ένας δεύτερος. Αρκετά χρόνια αργότερα ( μετά τον πόλεμο ) χτίσθηκε και το δεύτερο, μικρό, κτήριο, απέναντι από το αρχικό. Αξίζει να σημειωθεί πως μέχρι να χτισθεί το\nπρώτο ( μονόροφο ) κτήριο του 1ου δημοτικού, οι μικροί μαθητές έκαναν μάθημα σε ένα βοηθητικό του τζαμιού χώρο. ‘Ίσως να επρόκειτο για ένα είδος μικρού μεντρεσέ ( ιεροδιδασκαλείου ) ή μια αποθήκη του Τζαμιού. Το Τζαμί βρισκόταν ακριβώς μπροστά από το σημείο που στάθηκε ο αρχαιολόγος για να βγάλει την εν λόγω φωτογραφία ( ό, τι είχε απομείνει από αυτό, καθώς οι πρόσφυγες είχαν καταστρέψει το μιναρέ του και είχαν ,μετατρέψει το κυρίως κτήριο σε στάβλο ). Το τρίτο κτήριο που συνεχίσει να υπάρχει στις μέρες μας είναι αυτό που φαίνεται πίσω από το δημοτικό σχολείο και δεν είναι άλλο από τον ναό του Αγίου Γεωργίου. Ο ναός είναι άγνωστο ποια χρονιά ξεκίνησε να χτίζεται! Είναι όμως γνωστή η χρονιά που άρχισε να λειτουργεί, το 1936. Μάλιστα, η λειτουργία του ναού άρχισε με μία βάπτιση και το παιδί που βαπτίστηκε πήρε το όνομα του αγίου, ονομάστηκε δηλαδή Γεώργιος. Επρόκειτο για τον Γεώργιο Αρσονιάδη ο οποίος δεν ζει πλέον. Ένα άλλο στοιχείο που μπορούμε να δώσουμε βλέποντας την φωτογραφία είναι ο δρόμος. Είναι χωμάτινος, αλλά αυτό που δεν μπορεί να καταλάβει κανείς βλέποντας την φωτογραφία, είναι πως έχει γίνει μια διαπλάτυνση του δρόμου. Οι πρόσφυγες, αυτό που είδαν όταν πρωτοήρθαν στις Κρηνίδες ήταν πως δεν υπήρχαν δρόμοι ( με εξαίρεση την περιοχή του Ντικιλί Τας ). Υπήρχαν μόνο μονοπάτια. Οι μουσουλμάνοι κάτοικοι δεν χρησιμοποιούσαν κάρα και έτσι οι δρόμοι τους ήταν άχρηστοι. Η μεταφορά του καπνού γινόταν με γαιδούρια και μουλάρια (μέσα σε καλάθια ) στα οποία αρκούσαν τα μονοπάτια. Μία από τις πρώτες εργασίες που έκαναν οι πρόσφυγες κάτοικοι των Κρηνίδων ήταν να ανοίξουν δρόμους στον οικισμό και να διαπλατύνουν τα υπάρχοντα μονοπάτια. Τις εργασίες διάνοιξης και διαπλάτυνσης έκαναν οι ίδιοι, με προσωπική, εθελοντική, εργασία. Έτσι, για να μάθουμε τι πολισμό κουβαλούσαν αυτοί οι άνθρωποι!\nΚρηνίδες Φιλίππων, 11/07/2017\nΑναρτήθηκε από Πρωτοβουλία Φιλίππων στις 8:41 π.μ.


Μηνυτήρια αναφορά Κατσίβελα για αναρτήσεις στο Facebook - ΕΛΕΥΘΕΡΙΑ Online\nΤετάρτη, 30 Μαϊ 2018 09:03\nΜηνυτήρια αναφορά Κατσίβελα για αναρτήσεις στο Facebook\nΜηνυτήρια αναφορά κατά παντός υπευθύνου κατέθεσε χθες το μεσημέρι στην Εισαγγελία Κυπαρισσίας ο δήμαρχος Τριφυλίας Παναγιώτης Κατσίβελας, για όσα κυκλοφόρησαν πριν λίγες ημέρες στο Διαδίκτυο και συγκεκριμένα στο Facebook για διαλόγους που φαίνεται να έχει κάνει.\nΣυνοδευόμενος από αρκετούς δημοτικούς συμβούλους, που δείχνουν τη στήριξή τους στο πρόσωπό του, έφτασε στις 12 το μεσημέρι στην Εισαγγελία και αμέσως μετά επανέλαβε πως όλα αυτά είναι προϊόντα κατασκευασμένα και κίβδηλα, υπογραμμίζοντας ότι έχει δεχθεί μια παλιανθρωπίστικη επίθεση που ξεπερνά τα όρια της ανοχής. “Διώκω οποιονδήποτε κίνησε, κινεί ή πρόκειται να κινήσει υλικό που με προσβάλλει” τόνισε χαρακτηριστικά.\nΑναλυτικά σε δηλώσεις του ο κ. Κατσίβελας σημείωσε: «Οπως πολύ καλά γνωρίζετε, τον τελευταίο καιρό έχω δεχθεί μια αήθη παλιανθρωπίστικη επίθεση, η οποία ξεπερνά τα όρια της ανοχής, αλλά και της ανθρώπινης αξιοπρέπειας. Εχω δηλώσει ότι όλα αυτά είναι προϊόντα κατασκευασμένα και κίβδηλα. Ηταν αυτονόητο ότι εγώ σαν άνθρωπος, σαν παράγοντας, οικογενειάρχης και μέλος της κοινωνίας που ζω και συμπεριφέρομαι σε όλο αυτό, αλλά κυρίως και σαν δήμαρχος Τριφυλίας, δεν θα ήταν δυνατόν να το ανεχθώ. Κατά συνέπεια κάνω όλες τις ενέργειες οι οποίες θα με προασπίσουν έναντι ανθρώπων, οι οποίοι είναι και κακόβουλοι αλλά και μπορώ να φανταστώ οτιδήποτε άλλο. Διώκω κάθε υπεύθυνο του κατασκευάσματος αυτού, του ψευδέστατου και χειραγωγημένου, διώκω οποιονδήποτε κίνησε, κινεί ή πρόκειται να κινήσει υλικό το οποίο με προσβάλλει και με ακυρώνει. Η παλιανθρωπιά δεν χρειάζεται στη ζωή μας. Δεν ήταν μία κίνηση απλά για να καλύψω οτιδήποτε, ήταν μία κίνηση η οποία ήθελα να είναι καλά προετοιμασμένη, ώστε να έχουμε αποτέλεσμα, να δούμε ενόχους και να τιμωρηθούν αυτοί».


Δυτ. Αχαΐα: Τρία χρόνια έχουν να κάνουν αγγλικά στο δημοτικό σχολείο του Ριόλου! – Dytikanea.gr - Δίκτυο Ενημέρωσης Δυτικής Αχαϊας\nΌχι δεύτερη ξένη γλώσσα, αλλά ούτε πρώτη δεν διδάσκονται οι μαθητές του δημοτικού σχολείου Ριόλου στη δυτική Αχαΐα. Όπως αποκάλυψε ο πρόεδρος Δασκάλων και Νηπιαγωγών Πάτρας, Τάσος Σταυρογιαννόπουλος στην εκπομπή “ΑΒ” των Απ. Βουλδή και Δ. Αβραμίδη στον Αντένα Πάτρας 105,3, οι μαθητές στο Ριόλο έχουν να κάνουν αγγλικά τρία χρόνια!\nΌπως εξήγησε επίσης ο κ. Σταυρογιαννόπουλος, συμπληρώθηκε ήδη ο πρώτος μήνας λειτουργίας των σχολείων και σε καμιά σχολική μονάδα της Αχαΐας δε διδάσκεται η Γερμανική Γλώσσα.\nΟι μαθητές και οι γονείς τους, που είχαν δηλώσει ανάλογο ενδιαφέρον από τον περασμένο Ιούνιο, μάταια περιμένουν ακόμη την τοποθέτηση εκπαιδευτικών. Σε ορισμένα σχολεία φαίνεται, πως οι γονείς και οι μαθητές, μετά την πολύμηνη αναμονή, προσανατολίζονται σε αλλαγή επιλογής της β΄ ξένης γλώσσας, χωρίς ωστόσο να διασφαλίζεται ότι και αυτό είναι εφικτό, εφόσον ο μέχρι τώρα προγραμματισμός δεν επιτρέπει την εξεύρεση καθηγητών γαλλικής γλώσσας. Σε άλλα σχολεία οι μαθητές τις ώρες, που θα έπρεπε να διδάσκονται Γερμανικά, μοιράζονται σε όμορα τμήματα ενώ σε κάποια άλλα επιτηρούνται από τυχόν διαθέσιμους εκπαιδευτικούς.\n“Η διδασκαλία της δεύτερης ξένης γλώσσας και τα παιδαγωγικά της οφέλη στο Δημοτικό σχολείο ακυρώνονται για μια ακόμη χρονιά. Είναι τραγικό να μην μπορεί να διοριστούν περίπου δεκαπέντε εκπαιδευτικοί μειωμένου ωραρίου, που απαιτούνται για να διδαχτούν τα Γερμανικά στα Δημοτικά σχολεία της Αχαΐας. Τελικά προκύπτει το ερώτημα, το οποίο επιτέλους πρέπει να πάρει μια ξεκάθαρη απάντηση: «Μπορεί το κράτος να υποστηρίξει τη διδασκαλία της β΄ ξένης γλώσσας στα Δημοτικά Σχολεία;». Εφόσον μπορεί απαιτείται να διατεθούν άμεσα οι εκπαιδευτικοί που απαιτούνται”, συμπληρώνει ο κ. Σταυρογιαννόπουλος.\nTags: ΑγγλικάΓερμανικάΔάσκαλοιΔημοτικόΡιόλοςΣΧΟΛΕΙΑΤάσος Σταυρογιαννόπουλος\nΔυτ. Αχαΐα: Τεράστιο το ποστοστό των αστέγων – Τιτάνια η προσπάθεια των κοινωνικών δομών για να καλύψει καθημερινές ανάγκες σε εξαθλιωμένες οικογένειες\nΔυτ. Αχαΐα: ΣΟΚ - Τέσσερις περιπτώσεις κακοποίησης παιδιών - 20 άστεγοι - SOS εκπέμπει ο δήμος


Ερεθισμος απο την πανα - Προσχολική ηλικία (απο 2 ετών): Διατροφή & Ιατρικά θέματα - Parents.org.gr\nΑπό Elle84, Ιανουάριος 25,2016 in Προσχολική ηλικία (απο 2 ετών): Διατροφή & Ιατρικά θέματα\nΓεια σας, η μικρουλα μου εβγαλε ασπρα σπυρακια στην περιοχη της πανας. Για 4 μερες εβαλα dactodor. Τωρα δεν εχει σπυρακια αλλα ερεθισμενο κοκκινο δερμα που καποιες φορες την τσουζει! Ξερετε ποια κρεμα να χρησιμοποιησω για να φυγει η κοκκινιλα;\nΕγώ χρησιμοποιώ μέχρι και σήμερα για τυχόν ερεθισμούς την HYDROVIT ZINCO PROTECTIVE CREAM.\nΚαι όταν φορούσε πάνα, της έβαζα την κρέμα και απο πάνω ταμποναριστά λίγο ταλκ (για να τραβάει την υγρασία της κρέμας). Σε μας έκανε θαύματα.\nΒέβαια η κλασική συνταγή είναι να την κρατήσεις χωρίς πάνα να πάρει λίγο αέρα αν είναι εφικτό αυτό.\nBepanthol(αυτή με τη ροζ γραμμούλα)\nΤης freezyderm κ της pharmasept.η pharmasept εχει κ αφρο για την ευαισθητη περιοχη στο μπανακι\nκαλησπερα, εγω χρησιμοποιω την bepanthol, νομιζω ειναι απ τις καλυτερες. προ λιγων μηνων ομως, ο μικρος μου συγκαψε τοσο πολυ που ειχε παρει φωτια το ποπουδακι του( ειχε κολλησει σταφυλοκοκο) και εν τελει αυτο που μας εσωσε ηταν το βαλσαμο!!!\nΕυχαριστω κοριτσια για τις απαντησεις... θα δοκιμασω να δω ποια κρεμα βοηθα πιο πολυ\nSebamed Healing Cream. Κάνει θαύματα. Απλώς επιτρέπεται μόνο 3 φορές την ημέρα να την βάζεις, εναλλάξ με κάποια άλλη.\nεπίσης να δοκιμάσεις κ άλλη μάρκα πάνα. Εμένα κ τα δύο μου παιδιά κ άλλο ένα ξαδελφάκι έβγαζε κοκκινίλες κ σπυράκια από μία συγκεκριμένη σειρά διάσημης μάρκας πάνα. Αποδεδειγμένα.\nΚεραλοιφή. Αν σου συγκαίγεται στχνά και πολύ όμως σου χτυπάει καμπανάκι για αλλεργία- δυσανεξία\nΚεραλοιφη φυσικα!δεν πηγε το μυαλο μου γιατι κολλησα στο κρεμα\nΗ κεραλοιφή είναι η καλύτερη γιατί είναι τελείως φυσική, αλλά δεν κάνει πoλλά σε ήδη κόκκινο-συγκαμένο δέρμα που είχε και μυκητίαση. Σε αυτή την περίπτωση η sudocrem βελτιώνει αρκετά γρήγορα την κοκκινίλα. Όταν φύγει με το καλό το σύγκαμα, μπορείς να συνεχίσεις με κεραλοιφή.\nΣυμφωνώ για την sudocrem! Την χρησιμοποίησα και στα δύο μου παιδιά και ήταν ένα κι ένα για την αντιμετώπιση του ερεθισμένου δέρματος.\nΌχι όμως συνέχεια, μόνο για να αντιμετωπίσεις τον ερεθισμό.\nΕγω βάζω της pharmacept!\nExtra calm care...\nΠολυ καλη και αδιάβροχη!\nΧαμομήλι βάλατε; Εμάς μας βοηθά πιο πολύ από τις κρέμες αν το προλάβω κόκκινο (πριν βγάλει σπυράκια). Μετά βάζω πρώτα χαμομήλι και μετά όπια κρέμα έχω σπιτι. Αν επιμένει ρώτα το γιατρό μήπως είναι τίποτα μύκητες ή κατι άλλο και θέλει ειδική κρεμούλα.


«Elif»: Η Μελέκ σκέφτεται συνέχεια την Ελίφ - Star.gr\nMEDIA Τετάρτη, 28 Μαρτίου 2018, 16:30\n«Elif»: Η Ελίφ χαίρεται πολύ όταν ακούει τη φωνή της μητέρας της\nΟ Βεϊσέλ μένει άφωνος όταν η Αρζού του δείχνει το βίντεο με τη δήθεν δολοφονία. Πλέον η ζωή του βρίσκεται στα χέρια της. Όταν ο Μουράτ ζητάει από τη Σεϊντλα να του επιτρέψει να μείνει στο μαγαζί, που νοίκιασαν, εκείνη του λέει πως ο ιδιοκτήτης αποδείχθηκε απατεώνας και εξαφανίστηκε με τα λεφτά. Ο Μουράτ θυμώνει πολύ αλλά η Σεϊντά καταφέρνει να τον ηρεμήσει.\nΟ Σαντίκ, ο νέος άντρας που προσέλαβε η Αλιγέ και ο Κενάν, δουλεύει μαζί με τον Μελίχ. Η γυναίκα του Σαντίκ, η Κιράζ, δουλεύει στην κουζίνα του σπιτιού αλλά είναι πολύ περίεργη και μιλάει επίσης πολύ. Η Ζεϊνέπ και ο Σελίμ έρχονται κάθε μέρα πιο κοντά ο ένας στον άλλον αλλά η Πελίν φροντίζει να μην τους αφήνει μόνους και προσπαθεί να μπει ανάμεσά τους. Με τη βοήθεια ενός φίλου από τη σχολή, η Ζεϊνέπ βρίσκει δικηγόρο για τη Μελέκ ώστε να ξεκινήσει τη διαδικασία του διαζυγίου.\nΗ Μελέκ πηγαίνει να μιλήσει με τον δικηγόρο και της λέει πως είναι μια δύσκολη διαδικασία αλλά θα νικήσουν. Η Μελέκ σκέφτεται συνέχεια την Ελίφ. Με τον πρώτο της μισθό αγοράζει ένα δώρο για την αγαπημένη της κόρη και μιλάνε στο τηλέφωνο. Η Ελίφ χαίρεται πολύ όταν ακούει τη φωνή της μητέρας της. Της λείπει η μητέρα της και ενθουσιάζεται όταν μαθαίνει πως θα την επισκεφθεί. Η Μελέκ πηγαίνει να δει την κόρη της και της δίνει τα δώρα της.\nΗ Αϊσέ βοηθάει τον Σαντίκ και την Κιράζ να προσαρμοστούν και να μάθουν το κτήμα και χαίρεται όταν μαθαίνει ότι η Μελέκ θα πάρει διαζύγιο. Η Αρζού νιώθει ανακουφισμένη επειδή ξεφορτώθηκε τον Βεϊσέλ. Προσπαθεί να συμφιλιωθεί με τον Κενάν αλλά εκείνος εξακολουθεί να είναι απόμακρος. Ο Κενάν σκέφτεται ακόμα τη Μελέκ. Η Τουγκτσέ δεν μπορεί να ελέγξει τη ζήλια, που νιώθει για την Ελίφ…


Απίστευτο: Σταμάτησαν ζευγάρι σε αεροδρόμιο – Δεν φαντάζεστε τι είχαν στις αποσκευές τους (pics) - Newsbomb - Ειδησεις - News\nΚΟΣΜΟΣ 17/10/2019 17:47\nΈπαθαν σοκ στο αεροδρόμιο...\nΈνα ζευγάρι, που επρόκειτο να ταξιδέψει στη Νέα Υόρκη, σταμάτησε στον έλεγχο η ασφάλεια του αεροδρομίου στη Νήσο Μαν (το νησί βρίσκεται ανάμεσα στην Μεγάλη Βρετανία και την Ιρλανδία).\nΟ Nick και η Voirrey Coole – σύμφωνα με όσα μεταδίδει η βρετανική Mirror - δεν μπορούσαν να πιστέψουν στα μάτια τους, όταν οι υπάλληλοι στον έλεγχο του αεροδρομίου τούς είπαν πως στη βαλίτσα τους υπήρχε... κάτι περίεργο!\nΌταν άνοιξε η βαλίτσα τα έχασαν. «Η χειραποσκευή μας δεν είχε πολλά πράγματα μέσα, για να μπορέσουμε να ψωνίσουμε διάφορα στη Νέα Υόρκη», ανέφερε το ζευγάρι στην Mirror.\nΚαι πρόσθεσαν: «Οι άνθρωποι του αεροδρομίου έπαθαν σοκ και μας ρωτούσαν διαρκώς όσο η βαλίτσα περνούσε το σκάνερ αν είναι δικό μας».\nΔείτε στην gallery τι ήταν μέσα στη βαλίτσα του ζευγαριού:\nΈνα ζευγάρι, που επρόκειτο να ταξιδέψει στη Νέα Υόρκη, σταμάτησε στον έλεγχο η ασφάλεια του αεροδρομίου στη Νήσο Μαν (το νησί βρίσκεται ανάμεσα στην Μεγάλη Βρετανία και την Ιρλανδία).\t Πηγή: pixabay\nΟ Nick και η Voirrey Coole – σύμφωνα με όσα μεταδίδει η βρετανική Mirror - δεν μπορούσαν να πιστέψουν στα μάτια τους, όταν οι υπάλληλοι στον έλεγχο του αεροδρομίου τούς είπαν πως στη βαλίτσα τους υπήρχε... κάτι περίεργο!\t Πηγή: pixabay\nΌταν άνοιξε η βαλίτσα τα έχασαν. «Η χειραποσκευή μας δεν είχε πολλά πράγματα μέσα, για να μπορέσουμε να ψωνίσουμε διάφορα στη Νέα Υόρκη», ανέφερε το ζευγάρι στην Mirror.\t Πηγή: pixabay\nΚαι πρόσθεσαν: «Οι άνθρωποι του αεροδρομίου έπαθαν σοκ και μας ρωτούσαν διαρκώς όσο η βαλίτσα περνούσε το σκάνερ αν είναι δικό μας».\t Πηγή: pixabay\nΟ λόγος για μια γάτα...\t Πηγή: facebook\nΌπως αποδείχθηκε, το πανέξυπνο αιλουροειδές πήδηξε μέσα στη βαλίτσα και βολεύτηκε, μάλιστα, μια χαρά, αφού ήταν σχεδόν άδεια, μιας και το ζευγάρι ήθελε να έχει χώρο για τα ψώνια του στη Νέα Υόρκη.\t Πηγή: facebook


Ο Ravi Saundankar κτίζει λογισμικά και ρυθμικά μοτίβα που εξαγνίζουν\nΕίμαι μουσικός, παίζω τύμπανα Τάμπλα, μια μορφή κρουστών που απαιτεί μια ραφιναρισμένη και ντελικάτη τεχνική περισσότερο από κάθε άλλο τύμπανο μεμβράνης. Παίζω μουσική από την παιδική μου ηλικία, με δίδαξε ο πατέρας μου, που είναι μεγάλος μουσικός. Συνθέτω μουσική με αναφορά τη ράγκα, ενώ στις συναυλίες μου παρουσιάζω ένα μείγμα κλασικής ινδικής μουσικής, έθνικ τζαζ και μουσικών του κόσμου. Έχω συμμετάσχει σε σημαντικές διοργανώσεις στην Ινδία, την Ιταλία, τη Σκανδιναβία, την Αγγλία και την Κύπρο. Παράλληλα, διδάσκω ινδική κλασική μουσική και Τάμπλα.\nΗ τεχνική των Τάμπλα αφορά εκτενή χρήση των δακτύλων αλλά και της παλάμης σε διάφορους συνδυασμούς, που δημιουργούν ένα ευρύ φάσμα διαφορετικών ήχων που αντανακλώνται στις μνημονικές συλλαβές [bol]. Η βάση του χεριού χρησιμοποιείται είτε για να εφαρμόζει πίεση, είτε γλιστρώντας στο μεγαλύτερο τύμπανο με τρόπο που να αλλάζει ο τόνος ενώ ο ήχος διαλύεται. Η τεχνική περιλαμβάνει πολύ αυτοσχεδιασμό που οδηγεί στο κτίσιμο πολλών ρυθμικών μοτίβων.\nΕργάζομαι ως προγραμματιστής λογισμικών. Κάνω Σαχάτζα Γιόγκα και διαλογισμό για να κρατώ την προσοχή και το μυαλό μου καθαρά, ώστε να μπορώ να είμαι μια καθαρή πηγή μουσικής. Αυτό με βοηθά να δημιουργώ και να νιώθω την αληθινή χαρά της μουσικής. Η εμπειρία των δονήσεων της αγνής μουσικής μπορεί να εξαγνίσει το μυαλό, το σώμα και την ψυχή μας.\n+ Στις 14 Απριλίου στο House of Larimeloon, Πολιτιστικός Σύνδεσμος Πάνθεον, στη Λευκωσία στις 19:00, και 15 Απριλίου στο ΚαφέΝέυ, στη Λεμεσό στις 21:30.


ΤΑ ΜΑΤΩΜΕΝΑ ΠΛΕΟΝΑΣΜΑΤΑ :: Κλύδωνας!\nΤΑ ΜΑΤΩΜΕΝΑ ΠΛΕΟΝΑΣΜΑΤΑ\nΚαι κερατάς και δαρμένος ο λαός!! Υπερχρεώνεται από τις ληστρικές περικοπές για να υποστεί στο τέλος και τη διαδικασία των κατασχέσεων!! Αυτή η πλάτη της οπισθοχώρησής του δεν έφτασε ακόμη στον τοίχο;\nΚεντρικό γνώρισμα στην εκτέλεση του κρατικού προϋπολογισμού το α' τρίμηνο του 2017 αποτελεί η διάλυση των κονδυλίων που αφορούν στην κάλυψη ακόμη και στοιχειωδών αναγκών της λαϊκής οικογένειας. Παράλληλα, σε ρότα απογείωσης συνεχίζουν οι κάθε είδους ληξιπρόθεσμες οφειλές προς την Εφορία, εξαιτίας της αδυναμίας των λαϊκών νοικοκυριών να πληρώσουν τους δυσβάσταχτους φόρους, σε μια εξέλιξη που φέρνει και νέο μπαράζ κατασχέσεων.


Μυστικά ομορφιάς ωραίων γυναικών\nΔημοσίευση 23 Ιουλίου 2011, 15:45 / Ανανεώθηκε 27 Ιουνίου 2013, 14:55\nΤο US Magazine μας ενημερώνει για τα καλοκαιρινά μυστικά ομορφιάς των σταρ: Η Heidi Klum επιμένει στο αντιηλιακό. Η Nicole Scherzinger στον... ιδρώτα (που ανοίγει και τους πόρους!), ενώ η Rihanna λέει ναι στο νερό και την ξεκούραση.\nΤο US Magazine μας ενημερώνει για τα καλοκαιρινά μυστικά ομορφιάς των σταρ: Η Heidi Klum επιμένει στο αντιηλιακό. Η Nicole Scherzinger στον... ιδρώτα (που ανοίγει και τους πόρους!), ενώ η Rihanna λέει ναι στο νερό και την ξεκούραση. Heidi Klum: «Αντιηλιακό! Όλοι να φοράτε αντιηλιακό! Και να κάνετε απολέπιση! Υπάρχουν τόσα προϊόντα – εσείς επιλέξτε οποιοδήποτε κάνει τη δουλειά!»\nNicole Scherzinger: «Ιδρώστε, καθαρίζουν οι πόροι σας. Και χρησιμοποιήστε ενυδατικές κρέμες».\nRihanna: «Επιμένω σε πολλά λαχανικά και πρωτεΐνη. Πιείτε επίσης πολύ νερό και ξεκουραστείτε!».\nKate Mara (για να μην αναρωτιέστε που την ξέρετε, πρωταγωνιστούσε στην ταινία «127 Hours» - έπαιζε επίσης τη μικρή κόρη του Jake Gyllenhaal στην ταινία Brokeback Mountain): «Δεν είμαι και πολύ των προϊόντων, αλλά λατρεύω οτιδήποτε μυρίζει καρύδα!».\nΠηγή: US Magazine -REAL.GR


‘Hemathlon’ : Στο γήπεδο Μετς 8-10 Ιουνίου αθλητές διασταυρώνουν τα ξίφη τους!\non 09 Μαΐου 2018 . Posted in Τελευταία νέα\nΓια τρίτη συνεχόμενη χρονιά στο κλειστό γήπεδο του Μετς 8-10 Ιουνίου 2018, αθλητές και αθλήτριες από όλο τον κόσμο θα διασταυρώσουν τα ξίφη τους στην κορυφαία διεθνή διοργάνωση Ιστορικών Ευρωπαϊκών Πολεμικών Τεχνών (ΗΕΜΑ) που γίνεται στην χώρα μας.\nΌσον αφορά το αγωνιστικό μέρος , θα διαγωνιστούν στο Longsword (μακρύ ξίφος για δύο χέρια του 14ου-15ου αιώνα) και το Rapier (μακρύ ξίφος μονομαχίας για ένα χέρι του 16ου αιώνα).\nΗ διοργάνωση περιλαμβάνει εργαστήρια από εκπαιδευτές διεθνούς κύρους αλλά και διαλέξεις από ακαδημαϊκούς όσον αφορά τις Ιστορικές Ευρωπαϊκές Πολεμικές Τέχνες.\nΟι αγώνες θα πραγματοποιηθούν το Σάββατο 9 Ιουνίου με ώρα έναρξης 10:00 και λήξη 18:00. Οι διαλέξεις θα πραγματοποιηθούν την Παρασκευή 8 Ιουνίου στην Λέσχη Αξιωματικών Ενόπλων Δυνάμεων, στην αγγλική γλώσσα, με ώρα έναρξης 19:00 και λήξη 21:00.\nΗ είσοδος για το κοινό στους αγώνες και στις διαλέξεις είναι ελέυθερη.\nΔιοργανωτής είναι ο αθλητικός σύλλογος ΑΚΑΔΗΜΙΑ ΟΠΛΟΜΑΧΙΑΣ , υπό την αιγίδα της Ελληνικής Ομοσπονδίας Ιστορικών Ευρωπαϊκών Πολεμικών Τεχνών (ΕΟΙΕΠΤ) και της Historical European Martial Arts Coalition (HEMAC).


Αλλάξτε προσέγγιση και όλα θα μοιάζουν διαφορετικά\nΑς το παραδεχτούμε - η λεύκανση των δοντιών δεν είναι πάντα μια διαθέσιμη επιλογή. Αυτό μπορεί να συμβαίνει είτε γιατί η ποιότητα των δοντιών σας δε σας το επιτρέπει, είτε γιατί κάνατε αρκετά πρόσφατα αυτή τη διαδικασία. Έτσι, τις στιγμές που έχετε ανάγκη ένα πιο λαμπερό χαμόγελο, οφείλετε να βρείτε μια διαφορετική διέξοδο που δεν είναι άλλη από τα markup tricks που θα ανακαλύψετε παρακάτω. Είναι αλήθεια πως το μακιγιάζ μπορεί να κάνει θαύματα και πως με τις τροποποιήσεις της ρουτίνας ομορφιάς σας θα ενισχύσετε ακόμη περισσότερο το χαμόγελο σας, χωρίς να απαιτούνται δαπανηρές διαδικασίες ή επιζήμια λευκαντικά!\nΈνας εύκολος τρόπος για να λευκάνετε την εμφάνιση των δοντιών σας είναι να τραβάτε πραγματικά την προσοχή στα μάτια σας. Το μπλε, το μοβ και το πράσινο μακιγιάζ των ματιών δημιουργούν σχεδόν μια οπτική ψευδαίσθηση στα μάτια, η οποία μειώνει κάθε κίτρινο λεκέ στα δόντια.\nΓνωρίζατε ότι η ερυθρότητα γύρω από το στόμα θα μπορούσε πραγματικά να κάνει τα δόντια σας να φαίνονται πιο κίτρινα; Είναι αλήθεια! Οι πορτοκαλί και ροζ τόνοι στον αποχρωματισμό ενισχύουν κάθε κίτρινη χρώση. Κρύψτε την ερυθρότητα γύρω από το στόμα σας προσθέτοντας ένα λεπτό στρώμα concealer στην περιοχή.\nΔεν είναι περίεργο που το καλοκαίρι φαίνεται να έχουν όλοι πιο εκθαμβωτικά χαμόγελα. Οφείλεται στην ηλιόλουστη χροιά του δέρματος. Κλέψτε το λαμπερό μυστικό εφαρμόζοντας bronzer στα περιγράμματα του προσώπου σας. Το σκούρο χρώμα του bronzer θα έρθει σε αντίθεση με τη λευκότητα των δοντιών σας κάνοντάς τα να φαίνονται πολύ πιο λαμπερά.\nCustom Eye Palette, Dior Backstage, Attica\nSoleil Glow Bronzer, Tom Ford, Hondos Center\nSkin Fetish: Subline Perfection Concealer, Pat Mc Grath, Sephora\nTrue Match Highlighter, L 'Oral Paris, Attica\nMatte Power Bullet, Huda Beauty, Sephora\nOral Science Instant Whitening Blue, Frezyderm, Vita4You\nCaption the look\nHyaluronic Lip Gloss, Jane Iredale\nPetroleum Jelly, Vaseline, Hondos Center\nΤο highlighter μπορεί να είναι ο καλύτερος φίλος σας όταν πρόκειται να ενισχύετε την εμφάνιση του χαμόγελου σας. Απλά τοποθετήστε μια μικρή ποσότητα highlighter στο τόξο πάνω από τα χείλη σας. Αυτή η φωτεινότητα θα τραβήξει την προσοχή στο χρώμα των χειλιών σας και όχι στα δόντια σας. Μπορείτε να ενισχύσετε αυτό το τέχνασμα ακόμη περισσότερο τοποθετώντας το highlight στη μέση των χειλιών. Η λάμψη θα κάνει τα χείλη να φαίνονται πιο γεμάτα και, αντίθετα, τα δόντια σας να φαίνονται πιο λευκά.\nΕσείς με τα ελαφρώς λεκιασμένα δόντια, πρέπει να μείνετε μακριά από πορτοκαλί και κίτρινα κραγιόν. Αυτά αναδεικνύουν αμέσως τη χρώση στα δόντια σας! Για να διατηρήσετε το χαμόγελό σας λευκό, η επιλογή χρωμάτων στα χείλη με μπλε αποχρώσεις μπορεί πραγματικά να ενισχύσει την εμφάνιση του χαμόγελου σας. Αυτό σημαίνει ακόμη και ένα έντονο μπορντώ.\nΉρθε η ώρα να αποχαιρετήσετε το lipgloss με χρυσή λάμψη. Σύμφωνα με τους ειδικούς αυτός μπορεί να είναι ο λόγος που το χαμόγελό σας φαίνεται λιγότερο λαμπερό. Αντ 'αυτού, επιλέξτε πιο δροσερά lipgloss για να φωτίσετε το χαμόγελό σας.\nΕδώ είναι ένα κόλπο στο οποίο ορκίζονται οι επαγγελματίες του makeup. Αν θέλετε να αποτρέψετε τη χρώση και να δώσετε στα δόντια σας κάποια επιπλέον λάμψη, εφαρμόστε ένα ελαφρύ στρώμα βαζελίνης. Σύμφωνα με την οδοντίατρο, Jessica Emery, σε μια έκθεση με το Women’s Health, το υλικό αυτό βοηθά να κρατήσετε τους λεκέδες του καφέ και του κρασιού μακριά, ενώ ενισχύει την εμφάνιση του χαμόγελου σας.\nHAIR & NAILS 04 Δεκεμβρίου 2021\nHAIR & NAILS 05 Δεκεμβρίου 2021\nLow bun: Οι καλύτερες προτάσεις για το απόλυτο χτένισμα των γιορτών


O "Ρασπούτιν" διαμαρτύρεται για την επανέναρξη της προανακριτικής για τη Novartis\nO “Ρασπούτιν” διαμαρτύρεται για την επανέναρξη της προανακριτικής για τη Novartis\nΑπό A. AE\t 12:25 - 27/04/2020 Τελευταία Ενημέρωση 18:32 - 05/10/2020\nΑνακοίνωση διαμαρτυρίας για την επανέναρξη των εργασιών της Προανακριτικής Επιτροπής της Βουλής για την υπόθεση της Novartis εν μέσω των περιοριστικών μέτρων για τον κορωνοϊό εξέδωσε ο πρώην αναπληρωτής υπουργός Δικαιοσύνης Δημήτρης Παπαγγελόπουλος.\nΠαράλληλα, ζητεί να πληροφορηθεί από τον πρωθυπουργό Κυριάκο Μητσοτάκη εάν γνωρίζει «την επικίνδυνη αυτή ενέργεια» επαναλειτουργίας της προανακριτικής και εάν την εγκρίνει ο καθηγητής Σωτήρης Τσιόδρας.\nα) Τα περιοριστικά μέτρα, με καθολική σχεδόν απαγόρευση της κυκλοφορίας, ισχύουν μέχρι την 4η Μαΐου και η επιτροπή, παρ’όλα αυτά, θα συνεδριάσει… 4 ημέρες πριν !!!\nΤον εαυτό μου δεν τον συνυπολογίζω γιατί είναι πιθανόν κάποιοι να εύχονται τη φυσική μου εξόντωση έστω και από τον κορονοϊό, μετά την αποτυχία τους να με εξοντώσουν ηθικά.\nΜαραντόνα: “Το λάθος του Ροναλντίνιο είναι ότι αποτελεί είδωλο”


ΧΑ: Στο κόκκινο συνεχίζει ο Γενικός Δείκτης - NewsHub\nΧΑ: Στο κόκκινο συνεχίζει ο Γενικός Δείκτης\n25 Νοέμβριος 2013 12:03 μμ\nΣτάση αναμονής δείχνει να τηρεί η αγορά, με τον τζίρο να ξεπερνά τα 250 εκατ. ευρώ, από τα οποία τα 6,6 εκατ. αφορούν προσυμφωνημένες συναλλαγές (ΟΤΕ, Jumbo, Τιτάν, Folli Follie Group), ενώ η μέχρι στιγμής αναλογία ανοδικών-πτωτικών μετοχών προσεγγίζει το 1 προς 3.\nΣτα όρια των 1.180 - 1.190 μονάδων κινείται ο Γενικός Δείκτης, ενώ η υψηλή κεφαλαιοποίηση βρίσκεται στις 391 μονάδες.\nΑπό τις μετοχές του FT 25 ανοδικά κινούνται μόνο οι τρεις τράπεζες, (Alpha, ETE, Πειραιώς). Στον αντίποδα, στο κόκκινο είναι ο ΟΠΑΠ (απώλειες άνω του 3%) και η Τιτάν. Πτωτικά η Τέρνα Ενεργειακή, η Coca Cola, ο Μυτιληναίος και η Μέτκα.\nΛίγο μετά τις 16:00 ο τζίρος είχε ήδη ξεπεράσει τα 250 εκατ. ευρώ, με τη συντριπτική πλειονότητα επικεντρωμένη στα χαρτιά του MSCI.\nΣυγκεκριμένα, στην Πειραιώς οι συναλλαγές ήταν 39 εκατ. ευρώ, στην Εθνική 32,8 εκατ., στην Jumbo 20,3 εκατ., στον ΟΤΕ 23,7 εκατ. και στην Alpha Bank 22,6 εκατ. ευρώ. Ακολουθούσε η ΔΕΗ με 16 εκατ. ευρώ, ενώ για τον ΟΠΑΠ οι συναλλαγές ήταν 15,7 εκατ. ευρώ. Στα 9,1 εκατ. οι συναλλαγές για τα ΕΛΠΕ.\nΠληροφορίες από χρηματιστηριακά γραφεία αναφέρουν ότι εντολές σημαντικού ειδικού βάρους έχουν μεταφερθεί για την τελευταία ώρα της συνεδρίασης και θα γίνουν μέσω είτε προσυμφωνημένων συναλλαγών είτε των τελικών δημοπρασιών.\nΚαθίσταται πασιφανές ότι το ενδιαφέρον για χαμηλότερες κεφαλαιοποιήσεις έχει ελαχιστοποιηθεί και λίγοι θα είναι οι θετικοί ή αρνητικοί πρωταγωνιστές χαμηλότερα του 25άρη που θα συνδυάζουν αξιοπρόσεκτη ημερήσια μεταβολή με ικανοποιητικό όγκο συναλλαγών.\nΓια το υπόλοιπο της συνεδρίασης, τα πάντα δείχνουν ανοιχτά όσον αφορά τόσο το τελικό πρόσημο του δείκτη όσο και την αναλογία ανοδικών-πτωτικών μετοχών.\nΣε κάθε περίπτωση κριτήριο για τη βραχυπρόθεσμη τάση της αγοράς θα αποτελέσουν οι συνεδριάσεις από αύριο και μετά.


Hotel Home Florence Φλωρεντία\nΤο ανακαινισμένο Hotel Home Florence είναι κατηγορίας 4 αστέρων και προσφέρει λειτουργικά δωμάτια με θέα σε μέρη όπως ο Ποταμός Άρνος. Το κτήριο του ξενοδοχείου,που βρίσκεται στο κέντρο της Φλωρεντίας, ανακαινίστηκε πλήρως το 2009 και είναι χτισμένο σε ιταλικό στιλ.\nΧάρη στην απίστευτη τοποθεσία, το Hotel Home Florence παρέχει άμεση πρόσβαση σε εκκλησίες, θέατρα και γκαλερί τέχνης καθώς και Ουφίτσι, που βρίσκεται 15 λεπτά με τα πόδια. Το Hotel Home Florence είναι περίπου 10λεπτά με τα πόδια από το κέντρο της Φλωρεντίας.\nΤο Hotel Home Florence προσφέρει 39 δωμάτια εξοπλισμένα με θυρίδα ασφαλείας, ιδιωτική βεράντα, ιδιωτικό μπαλκόνι, χώρο καθιστικού και γραφείο εργασίας για μια άνετη διαμονή στη Φλωρεντία. Άλλες ανέσεις περιλαμβάνουν ηλεκτρικό βραστήρα, πλυντήριο πιάτων και ψυγείο για αυτοεξυπηρέτηση.\nΚάθε πρωί στο καφέ οι επισκέπτες μπορούν να απολαύσουν πρωινό με μπουφέ. Το εστιατόριο προσφέρει νόστιμα πιάτα της τοπικής κουζίνας και φιλόξενη ατμόσφαιρα. Το μικρό μπαρ Ground Floor του ξενοδοχείου καλωσορίζει τους επισκέπτες με χαλαρωτικά ποτά.\nΗ στάση του τοπικού λεωφορείου είναι 100 μέτρα μακριά. Το κατάλυμα βρίσκεται 10 χλμ από το αεροδρόμιο Peretola.\nΤο ξενοδοχείο παρέχει στους πελάτες παιδική φροντίδα και παιδικά κρεβατάκια. Οι αθλητικοί επισκέπτες θα εκτιμήσουν φίτνες και γυμναστήριο στο ξενοδοχείο.\nSanta Croce 550 μ\n500 Touring Club 900 μ\nLet\_'s Cook With Jacopo & Anna 500 μ\nTorre di San Niccolo 350 μ\nArt Gallery Studio Iguarnieri 300 μ\nCasa Buonarroti 500 μ\nEaton Square *** Ξενοδοχείο\nBritannia International **** Ξενοδοχείο\nOne Camden *** Hostel\nHappy Flat Διαμέρισμα\nStylish 2Bed Apartment In Leafy South West London Διαμέρισμα\nReding Croma *** Ξενοδοχείο\nShani **** Ξενοδοχείο\nColourful Manor Luxury Lodge **** Ξενοδοχείο\nMerribrook Retreat **** Ξενοδοχείο\nPortland Roads **** Πλωτό κατάλυμα\nMayor Capo Di Corfu **** Ξενοδοχείο\nDunkerley's Restaurant And *** Ξενοδοχείο\nAstor **** Ξενοδοχείο


CLUBE BOSSA - Light Coral Triangle…- Μπικίνι| ΜΑΓΙO & ΠΑΡΕΟ -SHOP The Look\nCLUBE BOSSA – Light Coral Triangle Bikini\nΚωδικός: 3c33e275a083 Κατηγορίες: ΜΑΓΙO & ΠΑΡΕΟ, Μπικίνι, ΡΟΥΧΑ Ετικέτα: CLUBE BOSSA\nΥπέροχο μπικίνι από την Clube Bossa.To Light Coral Triangle Bikini έχει κοραλλί χρώμα και χρυσές ραφές. Το σουτιέν έχει σχήμα τριγωνάκι και δένει κανονικά γύρω από τον λαιμό και πίσω στην πλάτη. Το κάτω μέρος δένει με κορδονάκια και στο πίσω μέρος φέρει μια μικρή μεταλλική πλακέτα σε χρυσό χρώμα με το λογότυπο του οίκου. Πολύ απαλό στην υφή του αφήνει την αίσθηση μεταξιού στο άγγιγμα.\nΧρώμα Οίκου: Light Coral\nΔείτε περισσότερες πληροφορίες για το προϊόν: CLUBE BOSSA – Light Coral Triangle Bikini


Οι Cure κέρδισαν τη θέση στο πάνθεον των συναυλιακών αναμνήσεων με την αξία τους , Ήμουν Εκεί - Μουσική - αθηνόραμα\nΟι Cure κέρδισαν τη θέση στο πάνθεον των συναυλιακών αναμνήσεων με την αξία τους 0\nΑπό Άννα Φαρδή - 19/07/2019\n«Νομίζω θα βάλω τα κλάματα. Δεν το ζω αυτό σήμερα». Αυτές είναι οι πρώτες (και μοναδικές σε όλο το live) λέξεις που τόλμησα να ξεστομίσω μόλις ο Robert Smith, με την ξασμένη κουπ, το λευκό μέικαπ και το έντονο κραγιόν ξεχύθηκε στη σκηνή του Ejekt Festival, μαζί με τους υπόλοιπους Cure και υπό τους ήχους του «Plainsong». Για να φτάσουμε όμως εκεί, προηγήθηκε μία αναμονή δέκα μηνών από την ανακοίνωση της συναυλίας και έξι περίπου ωρών από την έναρξη του φεστιβάλ με την αγωνία να κορυφώνεται, με υπόκρουση ενός συνεχούς drumroll.\nΟι ντόπιοι Steams ήταν εκείνοι που κλήθηκαν να ευχηθούν πρώτοι για τα δεκαπεντάχρονα του Ejekt, σε ένα ακόμα τίμιο live, στο ανεβασμένο ποιοτικό επίπεδο που μας έχουν συνηθίσει. Στηριζόμενοι στον δίσκο του 2018 «Wild Ferment», δεν έκαναν εκπτώσεις στην ενέργεια και τη διάθεση, αφήνοντας μας για άλλη μια φορά σε αναμονή για τα νέα εγχειρήματά τους.\nΔεύτεροι στη σειρά οι νεοαφιχθείς και δυσκολοπρόφερτοι Khruangbin, με την ψυχεδελική, global μουσική τους να δίνει μια διασκεδαστική πλευρά στη σκοτεινή φεστιβαλική μέρα. Αρκετός κόσμος είχε αρχίσει ήδη να συγκεντρώνεται και η εντυπωσιακή εμφάνιση της μπασίστριας Laura Lee με το γυαλιστερό καρέ αλά Κλεοπάτρα, την φούξια φλαμένγκο φούστα και τα ψηλοτάκουνα πέδιλα τραβούσε διαρκώς τα βλέμματα. Αφού ο κιθαρίστας Mark Speer με την κλασική ασορτί περούκα του μας ενημέρωσε ότι έχει ήδη προμηθευτεί (και καταναλώσει) σοβαρές ποσότητες ρακής, ένα λαχανί vintage τηλέφωνο εμφανίστηκε δίπλα στα ντραμς του Donald Ray «DJ» Johnson Jr, για μία θεατρική συνομιλία από τη Laura Lee κατά το ρυθμό του «Evan Finds the Third Room». Φυσικά το «Maria También» ξεχώρισε ως ένα από τα καλύτερά τους και κατάφεραν να κληροδοτήσουν τις ανώτερες των εντυπώσεων χάρη στο διάχυτο coolness και τη σύντομη Misirlou, σε ένα κοινό που τους γνώριζε ελάχιστα.\nΚαι ενώ ο κόσμος συνέχισε να αυξάνεται με εκθετικό βαθμό και τα σύννεφα που είχαν προϊωνίσει έντονη βροχή το πρωί να ανοίγουν σε ένα καθαρό γαλάζιο, οι Ride ξετρύπωσαν από το βαθύ λαρύγγι των 90’s, τραβόντας κοντά ένα σεβαστό φανατικό κοινό. Το setlist δέκα κομματιών άντλησε κυρίως από το εμβληματικό ντεμπούτο τους «Nowhere» και ευτυχώς πολύ λιγότερο από το πιο πρόσφατο και πιο μέτριο «Weather Diaries» ενώ η αρχή και το κλείσιμο του set έδωσε μια γεύση από το αναμενόμενο μέσα στον Αύγουστο «This is not a safe place».\nΠριν ο ήλιος δύσει για τα καλά έφτασε η ώρα για τον Michael Kiwanuka, έναν αγαπημένο καλλιτέχνη στα εγχώρια ραδιόφωνα αλλά εντελώς αταίριαστο με τη μέρα. Από τις πιο απρόσμενες και παράταιρες επιλογές, παρά την φιλότιμη προσπάθειά του δεν κατάφερε να κερδίσει την προσοχή του κόσμου. Σίγουρα θα άξιζε να τον δούμε μόνο του, σε ένα άλλο χώρο όπου θα μπορέσει να ξεδιπλώσει καλύτερα τη funky πλευρά του «I’m a black man in a white world» ή τη διαχέουσα συγκίνηση του «Cold little heart».\nΟ συνωστισμός του κοινού στα λιγοστά μπαρ κατά τη διάρκεια του σετ επιβεβαίωσε την ατυχή συγκυρία σε συνδυασμό με τον εκνευρισμό του κόσμου στην προσπάθεια του να εξυπηρετηθεί. Τα περιορισμένα στον αριθμό σημεία για την προμήθεια μαρκών και, στη συνέχεια, και ποτών, αλλά και οι ελάχιστοι κάδοι απορριμάτων οδήγησαν σε μία έντονη διαμαρτυρία από πλευράς κόσμου· ο δεκαπενταετής εορτασμός άλλωστε με τα μωβ πανηγυρικά χέρια μπέιζμπολ θα έπρεπε να συνοδεύεται και με μία καλύτερη πρόληψη σημαντικών θεμάτων, ειδικά σε μία συναυλία εικοσιπέντε χιλιάδων ατόμων.\n«Νομίζω θα βάλω τα κλάματα. Δεν το ζω αυτό σήμερα». Δέκα και είκοσι στο ρολόι, η ανυπομονησία στο ζενίθ και μετά από λίγα λεπτά καθυστέρησης, οι Cure παίρνουν θέση στη σκηνή, με τον συνεσταλμένο Robert Smith στη φωνή και αγκαλιά με την κιθάρα, τον κορυφαίο Simon Gallup στο μπάσο, τον ντράμερ Jason Cooper, τον πληκτρά Roger O'Donnell και τον κιθαρίστα Reeves Gabrels. Τα τριάντα χρόνια από την κυκλοφορία του «Disintegration» δεν άφηναν περιθώριο επιλογών: το «Plainsong» έκρινε τη δυναμική έναρξη, με έναν ακέραιο, κρυστάλλινο ήχο, ο οποίος γινόταν καλύτερος όσο πιο κοντά στη σκηνή βρισκόσουν.\nΟι Cure, μετά από τη δεκαπεντάχρονη (ας δώσουμε μέχρι και το «Wish» του 1992) ισχυρή δισκογραφική πορεία τους και την επακόλουθη αποδυνάμωσή τους, έχουν εξελιχθεί σε ένα εξαιρετικό live act. Επαγγελματίες, ακούραστοι και χωρίς να καταφεύγουν σε ευκολίες έχουν αποδείξει ότι ικανοποιούνται στις live εμφανίσεις τους γι αυτό και αποδίδουν τα μέγιστα· το περιμέναμε από το φινάλε του Glastonbury και το επιβεβαιώσαμε στη δική μας ημέρα.\nΌσα χρόνια κι αν περάσουν, ο Smith παραμένει ανεπιτήδευτα ντροπαλός. Οι weirdo φιγούρες του, οι παράξενοι μορφασμοί και φυσικά τα χαρακτηριστικά φωνητικά του είναι πάντα εδώ, χωρίς να έχουν χάσει στο ελάχιστο το εύρος και τη δυναμική τους. Το «Pictures of you», δεύτερο στη σειρά το έκανε αμέσως αντιληπτό, αφού παρέδωσαν μία εξαιρετικά φρέσκια ερμηνεία και καταδύθηκαν στην απαιτούμενη σκοτεινή γοητεία του, για να απογειωθούν απευθείας με την τρυφερή γλυκύτητα του «High».\nΠολλές φορές όταν αγαπάς υπερβολικά ένα κομμάτι στο live απογοητεύεσαι. Αν πάλι κρατάς μικρό καλάθι έχεις την ευκαιρία να εκπλαγείς. Κάπως έτσι κύλησαν τα πράγματα με το «Lovesong», ένα από τα πιο εμπορικά τραγούδια τους γραμμένο για τη σύζυγο του Smith, το οποίο, ομολογώ χωρίς καμία ντροπή, ποτέ δεν ήταν στα κορυφαία μου. Εξελίχθηκε όμως, εντελώς απρόσμενα, σε μία από τις πιο συναισθηματικές στιγμές της συναυλίας, σε ένα κύματώδες παραλήρημα. Θες το πάθος του κόσμου, θες η ένταση της επί σκηνής ερμηνείας, κέρδισε σίγουρα μία νέα θέση στο πάνθεον των συναυλιακών αναμνήσεων.\nΕπιστροφή στο «Disintegration» για το βλοσυρό «Last dance» και μετά μακροβούτι στα rarities και το σπαραγμό του «Burn». Δε φτάσαμε ποτέ βέβαια στα επίπεδα του συνθλιπτικού παραληρήματος του «Pornography»· ξέροντας ότι δεν ακούγεται ποτέ αυτός ο δίσκος live ελπίζαμε έστω στο «A hundred years». Σε καμία περίπτωση αυτό δε σημαίνει απογοήτευση: τα εικοσιοκτώ κομμάτια του σετ ήταν υπέρ-αρκετά και σε μία μπάντα υπεράριθμων επιτυχιών πάντα κάτι θα μένει για την επόμενη φορά.\nΛίγο μετά την ελεγχόμενη κατάθλιψη του «Fascination Street» το «Just like heaven» ανέβασε τη ρομαντική διάθεση και τα κινητά πήραν θέση λήψης στο «Show me show me show me / how you do that trick» ενώ το «A night like this» θα μπορούσε να είναι το μότο της συναυλίας, όταν ξαναβγούμε σε κυνήγι μαγισσών για ένα άλλο τέτοιο live. Φυσικά οι ανατριχίλες του πολυδιασκευασμένου «The forest» είναι διαχρονικές, ενώ το κλείσιμο του πρώτο μέρους δε θα μπορούσε να γίνει παρά με το καθαρτικό «Disintegration».\nΣύντομη επιστροφή για encore, με το πιο άρρωστο νανούρισμα όλων των εποχών και αμέσως μετά το σκερτσόζικο «Caterpillar» και τον Smith σε έξαρση φιγούρων και χορευτικών. Η Παρασκευή είναι πάντα η πιο ερωτιάρα μέρα στο «Friday I’m in love» αλλά και η Τετάρτη δεν πήγε πίσω, με τα back to back «Close to me» και «Why can’t I be you» να μοιράζουν αφειδώς ρομάντζο. «Boys don’t cry» δήλωσαν στο κλείσιμο αγνοώντας ίσως ότι ανεξαρτήτως φύλου μας είχαν πάρει τα ζουμιά στο πιο συναισθηματικό κλείσιμο συναυλίας (πήραν τον τίτλο από τους Madrugada στο πρώτο δεκάλεπτο) και αφήνοντας μας συγκλονισμένους και πλήρεις όσο έσκαγαν τα πυροτεχνήματα για τα γενέθλια του Ejekt· μέχρι την επόμενη φορά, που με το νέο δίσκο στα σκαριά ίσως να είναι κοντινότερη απ’ όσο νομίζουμε.\nΤο Ejekt Festival μπαίνει στην εφηβεία και ανασύρει αναμνήσεις από τη δική μας. Μια ορκισμένη φαν του Robert Smith και των φανταστικών αγοριών του γράφει για τη θρυλική μπάντα, λίγες μέρες πριν τη σημαντικότερη συναυλία του καλοκαιριού.


Rosberg: Όλα είναι στις λεπτομέρειες - motornews.gr\nRosberg: Όλα είναι στις λεπτομέρειες\nΟ Toto Wolff, αγωνιστικός διευθυντής της Mercedes, είχε δηλώσει μετά το Αυστριακό Grand Prix ότι διέκρινε κάτι σαν δύο αντίπαλα στρατόπεδα μέσα στην ομάδα. Με τις δύο πλευρές του γκαράζ να κρύβουν στοιχεία η μία από την άλλη. Η Mercedes έχει δηλώσει ότι υπάρχει διαφάνεια μεταξύ των δύο οδηγών της και πως τα δεδομένα είναι κοινά. Όμως, στην Αυστρία, αυτό φάνηκε να μην λειτουργεί όπως θα ήθελαν. Ο Nico Rosberg το βλέπει λίγο διαφορετικά. Θεωρεί ότι όταν θα βρει μια λεπτομέρεια που θα του δώσει το πλεονέκτημα δεν θα τη δείξει στον Lewis Hamilton, αλλά δεν θα την κρύψει κιόλας.\nΌλα είναι ανοιχτά, τα δεδομένα, όλα. Απλώς κάποιες φορές δεν πας στο τραπέζι και λες: “κοίτα, εδώ είναι ότι έχω κάνει”. Αν βρω κάπου ένα πλεονέκτημα δεν θα πάω και θα το πω σε όλους. Θα το κρατήσω για τον εαυτό μου. Όλα είναι στις λεπτομέρειες. Στην τελική αγωνιζόμαστε για τα ασημί βέλη και όλα είναι ελεύθερα διότι θέλουμε να είμαστε δυνατοί ως ομάδα. Είμαστε ισχυρότεροι όταν συνεργαζόμαστε κι έτσι θα συνεχίσουμε. Όμως παράλληλα υπάρχει μάχη και ψάχνουμε το παραμικρό πλεονέκτημα που μπορούμε να έχουμε.\nΚινέζικο τσάι κέρασε η Ferrari τη Mercedes\nΗ νέα Mercedes X-Class είναι εδώ\nΗ νέα BMW X5: Το πολυτελές SAV με τις πιο καινοτόμες τεχνολογίες.


Ερώτηση με θέμα: Παράταση επιδόματος ανεργίας για τους εποχικούς εργαζόμενους και μέτρα στήριξης των εργαζομένων στον επισιτισμό – Γιώργος Λογιάδης f\nHome/ΕΡΩΤΗΣΕΙΣ/Ερώτηση με θέμα: Παράταση επιδόματος ανεργίας για τους εποχικούς εργαζόμενους και μέτρα στήριξης των εργαζομένων στον επισιτισμό\nΕρώτηση με θέμα: Παράταση επιδόματος ανεργίας για τους εποχικούς εργαζόμενους και μέτρα στήριξης των εργαζομένων στον επισιτισμό\nΘέμα: Παράταση επιδόματος ανεργίας για τους εποχικούς εργαζόμενους και μέτρα στήριξης των εργαζομένων στον επισιτισμό\nΣε επιστολή του το Σωματείο Ξενοδοχοϋπαλλήλων Νομού Ηρακλείου αναφέρει ότι στον κλάδο των ξενοδοχείων του Ν. Ηρακλείου απασχολούνται πάνω από 20.000 εργαζόμενοι, με συμβάσεις εξαρτημένης εργασίας (κυρίως ορισμένου χρόνου – εποχικά απασχολούμενοι). Ο Νομός Ηρακλείου θεωρείται από τις πιο τουριστικά αναπτυγμένες περιοχές της Ελλάδος. Από ποιοτικής πλευράς και στάθμης προσφερόμενων υπηρεσιών στο Ν. Ηρακλείου υπάρχουν υπερπολυτελείς ξενοδοχειακές εγκαταστάσεις, οι πολυτελέστερες ίσως στην Ελλάδα. Όλα σχεδόν τα ξενοδοχεία που λειτουργούν στο νομό είναι εποχιακής λειτουργίας. Αυτό έχει σαν αποτέλεσμα, η εποχική απασχόληση να αφορά το 90% των εργαζομένων.\nΟι περισσότερες ξενοδοχειακές επιχειρήσεις λόγω πανδημίας το 2020-2021 λειτούργησαν από τον Ιούλιο και μετά, με αποτέλεσμα επιπρόσθετη συρρίκνωση της ήδη μικρής τουριστικής περιόδου και μείωση του εισοδήματος των εργαζομένων.\nΓια το 2022 υπάρχει συγκρατημένη αισιοδοξία ως προς την εξέλιξη της τουριστικής περιόδου λόγω του πολέμου Ουκρανίας – Ρωσίας, με αποτέλεσμα και φέτος να υπάρχει η αγωνία και η αβεβαιότητα για πολλούς εργαζόμενους.\nΣτο νομό, τα περισσότερα ξενοδοχεία θα επαναλειτουργήσουν τέλος Απριλίου με αρχές Μαΐου οπότε το 50-60% των εργαζομένων θα απασχοληθεί τέλος Μαΐου.\nΟι εργαζόμενοι ξενοδοχοϋπάλληλοι έχουν έρθει στα όριά τους.\nΣτην καλύτερη των περιπτώσεων το τελευταίο εισόδημα ήταν το ταμείο ανεργίας των 400€ τον Ιανουάριο και εφόσον γίνει η επαναπρόσληψη τον Μάιο θα έχουνε εισόδημα από τον Ιούνιο.\nΣύμφωνα με μελέτες η ακρίβεια και ο πληθωρισμός επέφερε το τελευταίο δίμηνο επί της ουσίας δραματική συρρίκνωση του κατώτατου μισθού κατά 14%, με αποτέλεσμα οι αποδοχές των εργαζομένων με τα κατώτατα όρια αμοιβών να αποτελούν πλέον δείκτη σχετικής φτώχειας και όχι αξιοπρεπούς διαβίωσης.\nΘα δοθεί παράταση του ταμείου ανεργίας κατά 2 μήνες για το 2022 για την συγκεκριμένη κατηγορία εργαζομένων;\nΘα ληφθούν ουσιαστικά μέτρα στήριξης των εποχικών εργαζομένων, χωρίς όρους και προϋποθέσεις;


Αρχική Travel Κορονοϊός: Κανονικά θα επιτρέπεται η είσοδος στη χώρα από το εξωτερικό αλλά...\nΟι πτήσεις από το εξωτερικό στην Ελλάδα εξακολουθούν κανονικά αλλά σύμφωνα με τα νέα μέτρα από τη Δευτέρα 9/11/20 όσοι ταξιδεύουν από το εξωτερικό και φτάνουν στη χώρα μέσω αεροδρομίων πρέπει απαραίτητα να έχουν αρνητικό τεστ Covid-19 48 ωρών.\nΤο ίδιο ισχύει για όσους ταξιδεύουν από το εξωτερικό στην Ελλάδα, μέσω λιμανιών και χερσαίων συνόρων με τη διαφορά ότι το αρνητικό τεστ Covid-19 μπορεί να είναι 72 ωρών, σύμφωνα με την ανακοίνωση που έγινε από τον υφυπουργό Πολιτικής Προστασίας Νίκο Χαρδαλιά.\nΟι πτήσεις θα ισχύουν κανονικά και θα επιτρέπονται, αν και αναμένεται τροποποίηση των προγραμμάτων των αεροπορικών εταιρειών ανάλογα της ζήτησης.\nΣημειώνεται, ότι δεν υφίσταται περιορισμός εισόδου στη χώρα για τους Έλληνες που βρίσκονται στο εξωτερικό. Ωστόσο, ισχύει η υποχρέωση του αρνητικού τεστ covid για την είσοδό τους.\nΝέα μέτρα παίρνει η Ελβετία για να εμποδίσει την εξάπλωση του κορoνοϊού και λέει “όχι” σε αντίστοιχο δεύτερο lockdown, όπως έγινε στην Ελλάδα για 3 εβδομάδες αλλά και στο Παρίσι με το κλείσιμο εδώ και 2 εβδομάδες.\n1) επιστροφή στον τόπο μόνιμης κατοικίαςabout:blank


Ληγμένα τρόφιμα καταναλώνουν έξι στους δέκα Ιταλοί | in.gr\nTAGS: coldirettiδέκαδέκα ιταλοίέναένα μήναέξιέξι δέκα ιταλοίέρευναημερομηνίαςημερομηνίας λήξηςιταλοίιταλούςκαταναλώνουνκαταναλώνουν έξικρίσηςληγμέναληγμένα τρόφιμαληγμένα τρόφιμα καταναλώνουνλήξηςμήναοικονομικήςπαρέλευσηπολιτώντρόφιμα\nΑκόμη και ένα μήνα μετά\nΛηγμένα τρόφιμα καταναλώνουν έξι στους δέκα Ιταλοί\nΟι έξι στους δέκα Ιταλούς καταναλώνουν ληγμένα τρόφιμα, όπως προκύπτει από έρευνα του γεωργικού συνδέσμου Coldiretti σχετικά με τις διατροφικές συνήθειες των πολιτών το τελευταίο έτος. Εν μέσω της οικονομικής κρίσης που μαστίζει τη χώρα, ο 37% των ερωτηθέντων δήλωσε ότι έχει καταναλώσει τρόφιμα έως και επτά ημέρες μετά την παρέλευση της ημερομηνίας λήξης και το 15% ακόμη και ένα μήνα μετά.\n3 Φεβρουαρίου 2014, 19:19\nΟι έξι στους δέκα Ιταλούς καταναλώνουν ληγμένα τρόφιμα, όπως προκύπτει από έρευνα που διεξήγαγε μέσω Διαδικτύου ο γεωργικός σύνδεσμος Coldiretti σχετικά με τις διατροφικές συνήθειες των πολιτών το τελευταίο έτος.\nΕν μέσω της οικονομικής κρίσης που μαστίζει τη χώρα, ο 37% των ερωτηθέντων δήλωσε ότι έχει καταναλώσει τρόφιμα έως και επτά ημέρες μετά την παρέλευση της ημερομηνίας λήξης και το 15% ακόμη και ένα μήνα μετά.\n«Η κατανάλωση τροφίμων πολύ μετά την παρέλευση της ημερομηνίας λήξης τους μπορεί να έχει αρνητικές συνέπειες για την υγεία των πολιτών. Στην καλύτερη των περιπτώσεων, τα τρόφιμα αυτά έχουν χάσει πολλές θρεπτικές ουσίες» επισήμανε ο ιταλικός γεωργικός σύνδεσμος.\nΚαι υπογράμμισε ότι «πρόκειται για μια ακόμη επίπτωση της οικονομικής κρίσης και τις περικοπής των εξόδων των νοικοκυριών ακόμη και σε τομείς ζωτικής σημασίας».\nΚόσμος Ο Μπλίνκεν προειδοποιεί την Κίνα για την Ταϊβάν 5 λεπτά πριν\nΕλλάδα Πού εντοπίζονται τα 1.718 κρούσματα - Δείτε αναλυτικά τον χάρτη της διασποράς 7 λεπτά πριν\nΠοδόσφαιρο Πρωταθλητής ο Ολυμπιακός με νίκη στο ντέρμπι! 15 λεπτά πριν\nΚόσμος Στον Ερντογάν σπεύδει ο πρωθυπουργός της Λιβύης και όλο το υπουργικό συμβούλιο 17 λεπτά πριν\nΕλλάδα Στα 1.718 νέα κρούσματα - 52 θάνατοι και 780 διασωληνωμένοι [Γραφήματα] 18 λεπτά πριν\nΚόσμος Εκτίναξη κρουσμάτων στην Ολλανδία 23 λεπτά πριν


1ο Συνέδριο Καραγκούνηδων Νομού Τρικάλων - Trikala Focus\nΠολιτισμός1ο Συνέδριο Καραγκούνηδων Νομού Τρικάλων\nΕντατικά προχωρούν οι εργασίες και όλα βαίνουν καλώς για το 1ο Συνέδριο της Ένωσης Καραγκούνηδων Ν. Τρικάλων(Ε.Κ.Ν.Τ.) που θα πραγματοποιηθεί στα Τρίκαλα στις 4 & 5 Σεπτεμβρίου 2021 για τους «ΑΓΏΝΕΣ ΚΑΙ ΤΑ ΕΠΙΤΕΥΓΜΑΤΑ ΤΩΝ ΚΑΡΑΓΚΟΥΝΗΔΩΝ ΑΠΌ ΤΗΝ ΕΠΑΝΑΣΤΑΣΗ ΤΟΥ 1821 ΜΕΧΡΙ ΣΗΜΕΡΑ». Οι εισηγητές προερχόμενοι όχι μόνο από το χώρο των Τρικάλων αλλά και από την ευρύτερη περιοχή της Θεσσαλίας. Καταξιωμένοι εισηγητές έχουν επιμεληθεί τις εργασίες τους που παρέδωσαν στην οργανωτική επιτροπή και τις οποίες θα αναλάβει η Επιστημονική Επιτροπή του συνεδρίου. Μέσα από τις ανακοινώσεις του Συνεδρίου θα ακουστούν και θα βγουν στη δημοσιότητα στοιχεία πρωτόγνωρα που αφορούν τους Καραγκούνηδες όλου του Θεσσαλικού Κάμπου αλλά και ολόκληρη τη Θεσσαλία που ξεσηκώθηκε πολύ νωρίς, από τα προεπαναστατικά χρόνια για την χιλιάκριβη λευτεριά της. Έτσι πιστεύουμε ότι θα βάλει ο καθένας το λιθαράκι του για την ανάδειξη της τοπικής μας ιστορίας και του πολιτισμού των Καραγκούνηδων. Στα πλαίσια του συνεδρίου, μέρος των εισηγήσεων θα αποτελέσει και τελετουργικός χορός με ιστορικά Καραγκούνικα τραγούδια καθώς και θεατρικό δρώμενο. Αρωγοί και συνεργάτες της Ε.Κ.Ν.Τ. η τοπική αυτοδιοίκηση και φορείς: Περιφερειακή Ενότητα Τρικάλων, Δήμος Τρικκαίων-Επιτροπή 2021, Φ.Ι.ΛΟ.Σ. Τρικάλων, Θεσσαλικό Ημερολόγιο.\nΟΑΕΔ: Αιτήσεις για 4.700 νέες θέσεις εργασίας


Μ. Παναγιωτάκης: Η ΔΕΗ πλήρωσε 1,2 δισ για ΑΠΕ, ΝΟΜΕ, Energa και 1,2 δισ για Πτολεμαϊδα 5 και επενδύσεις - Μείωσε κατα 821 εκατ. τα δάνεια\nΣάββατο 13/10/2018 - 14:23\nΔΕΗ ΑΠΕ NOME Energa tags :\nΚατά την τριετία 2015-2018 η επιχείρηση πλήρωσε φόρους 1,495 δισ αναφέρει ο πρόεδρος στην εφ όλης της ύλης συνέντευξη στην ΕΦΣΥΝ\nΑπολογισμό αλλά και τη νέα στρατηγική αναλύει ο πρόεδρος της ΔΕΗ κ. Εμ. Παναγιωτάκης με συνέντευξή του εφ όλης της ύλης στην Εφημερίδα των Συντακτών.\nΓια την αναπτυξιακή πλευρά αναφέρει ότι ο κύριος προσανατολισμός θα είναι η ανάπτυξη των ΑΠΕ που θα αποτελέσει την ατμομηχανή της επιχείρησης.\nΓια την έπτωση 15% στους συνεπείς πελάτες ότι δεν πρόκειται να καταργηθεί. Παράλληλα έχουν ξεκινήσει προγράμματα για την καλύτερη στάθμιση και ρύθμιση των οφειλετών όλων των κατηγοριών.\nΧαρακτηρίζει αβάσιμα τα δημοσιεύματα περί χρεοκωπίας και τονίζει ότι η εξαγορά της EDS έγινε με καθαρά επιχειρηματικά κριτήρια στα πλαίσα τηα ανάπτυξης της ΔΕΗ στα Βαλκάνια.\nΠαραθέτει επίσης μια σειρά από νούμερα για την περίοδο 2015-18 που έχουν μεγάλη σημασία για να γίνει αντιληπτό πόσο η ΔΕΗ συνεισφέρει στην εθνική οικονομία:\n- Οι δαπάνες για ΑΠΕ (ΕΛΑΠΕ, ΠΧΕΦΕΛ κλπ) ανήλθαν στην τρειτία στα 574 εκατ ευρώ για να καλυφθεί το έλλειμμα.\n- Παράλληλα πλήρωσε 955 εκατ ευρώ για την μέχρι τώρα κατασκευή της Πτολεμαϊδας 5 και 145 εκατ ευρώ για την μετεγκατάσταση της Ποντοκώμης.\n- Παράλληλα η ΔΕΗ πλήρωσε 315 εκατ ευρώ για το κόστος των δημοπρασιών ΝΟΜΕ, που θεωρητικά θα συνέβαλαν στο άνοιγμα της αγοράς\n- Και επίσης 128 εκατ ευρώ για το σκάνδαλο ENERGA - HELLAS POWER ενώ 65 εκατ ευρώ κόστισε η ενεργειακή κρίση του χειμώνα 2016-2017.\nΠαράλληλα ο δανεισμός μειώθηκε κατά 821 εκατ ευρώ, δηλαδή κατά 20%, ενώ οι ανείσπρακετες οφειλές ανέρχονται σε 2,4 δισ για τα οποία οι αποκοπές συνεχίζονται με παράλληλη προσπάθεια επίτευξης διακανονισμών.\nΚατηγορεί τους ιδιώτες παραγωγούς ότι πέτυχαν να ληφθεί απόφαση από την Γενική Διεύθυνση της ΕΕ για το κλίμα όσον αφορά την λειτουργία των μονάδων της Καρδιάς και του Αμυνταίου.\nΣημειώνει επίσης ότι η ΔΕΗ πλήττεται από την αύξηση των τιμών των ρύπων και παράλληλα το χρονοδιάγραμμα πώλησης των λιγνιτικών βρίσκεται εντός των ορίων του.\nAντίστοιχες θέσεις εξέφρασε ο πρόεδρος της ΔΕΗ και στην εφημερίδα Documento την Κυριακή 14/10/2018\nΓια πρωτοφανή ορυμαγδό επιθέσεων και αρνητικής δημοσιότητας εναντίον της Δημόσιας Επιχείρησης Ηλεκτρισμού από συγκεκριμένες πολιτικές δυνάμεις και ΜΜΕ, κάνει λόγο ο πρόεδρος και διευθύνων σύμβουλος της ΔΕΗ Μανώλης Παναγιωτάκης σε δήλωσή του στην εφημερίδα Documento, σύμφωνα με το ΑΠΕ.\nΤην 3ετία 2015-2018 η ΔΕΗ δαπάνησε πάνω από 1,2 δισ. ευρώ για επενδύσεις που είχαν αποφασιστεί τα προηγούμενα χρόνια (π.χ. Πτολεμαΐδα V)\nΚατέβαλε 1,2 δισ. ευρώ για την άφρονα πολιτική του παρελθόντος για τις ΑΠΕ, για το άνοιγμα της αγοράς (NOME), για την περιβόητη υπόθεση ENERGA και HELLAS POWER.\nΜείωσε το δανεισμό της κατά 20% δηλαδή Euro 820 εκατ.\nΠλήρωσε φόρους στο κράτος 1,495 δισ. ευρώ.


Γ. Ψυχογιός: Αποκλείουν από τα κοινωφελή προγράμματα αυτούς που εργάστηκαν από το 2017 και μετά... - Ενημέρωση της Περ. Πελοποννήσου\nUncategorizedΓ. Ψυχογιός: Αποκλείουν από τα κοινωφελή προγράμματα αυτούς που εργάστηκαν από το...\nΓ. Ψυχογιός: Αποκλείουν από τα κοινωφελή προγράμματα αυτούς που εργάστηκαν από το 2017 και μετά…\nΕρώτηση προς τον Υπουργό Εργασίας & Κοινωνικών Υποθέσεων κατέθεσαν 44 βουλευτές του ΣΥΡΙΖΑ – ΠΣ μεταξύ των οποίων και ο βουλευτής Κορινθίας, Γ. Ψυχογιός, που αφορά στον αποκλεισμό χιλιάδων εργαζόμενων που δούλεψαν σε κοινωφελή προγράμματα από το 2017 και μετά (!) και στηναπαξίωση και κατάργηση προγραμμάτων κοινωφελούς απασχόλησης συνολικά από την κυβέρνηση της ΝΔ.\nΘέμα: «Απαξίωση προγράμματος κοινωφελούς απασχόλησης».\nΜετά την επεξεργασία από τον ΟΑΕΔ των περίπου 125.000 αιτήσεων, με μεγάλη τους έκπληξη πολλοί ΟΤΑ διαπίστωσαν ότι καλύφθηκε ένα μέρος μόνο των θέσεων που προσέφεραν στο Πρόγραμμα. Για παράδειγμα, στο Δήμο Κατερίνης το 2021 προσλήφθηκαν 262 Ωφελούμενοι, ενώ τώρα εγκρίθηκαν μόνον 147. Αντίστοιχα, στο Δήμο Πύδνας Κολινδρού το 2021 προσλήφθηκαν 73 Ωφελούμενοι, ενώ τώρα εγκρίθηκαν μόνον 28, ενώ όσον αφορά το δήμο Δίου – Ολύμπου οι θέσεις των ωφελούμενων το 2021 ήταν 120, ενώ φέτος μόλις 48.\n3. Τι ποσοστό των αιτημάτων των ΟΤΑ Α’ και Β’ βαθμού για κάλυψη θέσεων σε αυτούς ανά ειδικότητα ικανοποιήθηκαν από την εκτέλεση της με αριθ. 2/2022 Προκήρυξης του ΟΑΕΔ;\nΠροηγούμενο άρθροΠοίηση ενάντια στον πόλεμο\nΕπόμενο άρθροΝαύπλιο: Τοποθέτηση Ανδρέα Πουλά στην Γενική Συνέλευση της Κεντρικής Ένωσης Επιμελητηρίων Ελλάδος